टटका खबर, बियफे, १६ फरवरी २०१२ | Anjoria's Weblog\nराज्य में भंडारण के हालात सुधारे खातिर गोदाम बनावे वाला पैक्सन के केन्द्र का ओर से पचास फीसदी राशि दिहल जाई. अबही भंडारण के दिक्कत का चलते धान के सरकारी खरीद पर असर पड़त बा.\nपानी आ कोयला का कमी का चलते राज्य के चार गो विद्युत उत्पादन ईकाई थँउस गइल बा जवना से राज्य में बिजली संकट बहुते बढ़ि गइल बा. एह ईकाईयन से पाँच सौ मेगावाट बिजली के कमी बढ़ गइल बा.\nसारण जिला के दरियापुर से मुखिया पति के गैरकानूनी असलहा का साथे गिरफ्तार कर लिहल गइल बा.\nप्रदेश ले स्वास्थ्य मंत्री रहल महाबीर प्रसाद के आजु अस्सी साल का उमिर में पटना में निधन हो गइल. उनुकर अंतिम संस्कार राजकीय सम्मान जा साथे उनुका गाँव दरभंगा जिला के किरतपुर में कइल जाई.\nपूर्वी चंपारण जिला परिषद के उपाध्यक्ष ओम प्रकाश चौधरी का खिलाफ तुरकौलिया प्रखंड कार्यालय में तोड़ फोड़ करे के मुकदमा दर्ज करावल गइल बा.\nगोपालगंज के जजवलिया मोड़ का लगे बरातियन से भरल एगो बस दोसरा वाहन से टकरा गइल जवना चलते दू जने के मौत हो गइल आ छह आदमी घवाहिल हो गइले.\nदेश में बाल श्रमिकन के संख्या में गिरावट आइल बा आ बिहार एह मामिला में अव्वल बा जहाँ बाल श्रमिकन के संख्या में सबले बेसी कमी आइल बा.\nराज्य में तीस लाख मीट्रिक टन धान खरीदे का लक्ष्य में आठे लाख मीट्रिक टन धान खरीदल जा सकल बा. एह चलते किसान अपना उपज के औनेपौने दाम में बिचौलियन के बेचत बाड़े.\nबुध का दिने भोजपुर जिला के गिद्धा सकलडीहा गाँव का लगे भइल एगो सड़क दुर्घटना में चार लोग के मौत हो गइल आ एगारह लोग घवाहिल हो गइल. एगो दोसरा दुर्घटना में उदवंत नगर के कसाव गाँव के मुखिया के मौत हो गइल.\nबुध का दिने सिवान के डाक्टर लखिचंद प्रसाद से बीस लाख रुपिया रंगदारी माँगे के मामिला सामने आइल बा.\nराज्य के ओह इलाकन में जहाँ अबही चुनाव होखल बाकी बा चुनाव प्रचार पूरा जोर पकड़ लिहले बा. बुध का दिने सपा प्रमुख मुलायम सिंह यादव एगो सवाल के जबाब में कह दिहलन कि अगर भाजपा के रोके के जरूरत पड़ल त सपा कांग्रेस के समर्थन दे सकेले. हालांकि बाद में मुलायम अपना बयान से पलट गइलन आ कहलन कि सपा अकेले सरकार बनावे जात बिया. बाकिर उनुका मुँह से निकल चुकल बान लेके भाजपा हमलावर हो गइल बिया. ओकर कहना बा कि ई बतावत बा कि राज्य में भाजपा के लहर चलत बा आ बाकी दल एहसे परेशान हो गइल बाड़े. भाजपा के साफ कहना बा कि अगर बहुमत मिलल त सरकार बनाई ना त विपक्ष में बइठी. भाजपा ना त केहु के समर्थन दी ना केहु से समर्थन ली. जानत बिया कि अगर गठबन्हन सरकार बनल त अगिला बेर ओकरा खातिर फायदा वाला स्थिति रही.\nचउथा दौर के वोट वाला इलाकन में प्रचार के काम काल्हु शुक का साँझ से बन्द हो जाई. एह दौर में उनइस फरवरी के एगारह जिला में पसरल छप्पन सीट पर वोट करावल जाई.\nबसपा नेता स्वामी प्रसाद मौर्य पर एगो मतदान कर्मी से पंगा लेबे का मामिला में आचार संहिता लाँघे के मामिला दर्ज भइल बा आ मौर्य के आयोग का तरफ से नोटिस भेजल गइल बा.\nसातवाँ दौर के वोट खातिर नाम वापिस लेबे के आजु आखिरी दिन रहुवे आ अब नौ सौ उम्मीदवार मैदान में रह गइल बाड़े.\nबुध का दिने भइल तिसरका दौर के मतदान में सत्तावन फीसदी वोट पड़े के खबर बा जवन पिछला चुनाव का मुकाबिले छत्तीस फीसदी बेसी रहल. एह अधिका मतदान के भाजपा अपना पक्ष में बतावत बिया. हालांकि अबकी हर जगहा बेसी मतदान होखत बा आ लोग जीत हार का बदले एही चरचा में रहत बा कि कतना फीसदी मतदान होखे जात बा.\nइटली के एगो समुद्री जहाज के कप्तान अपना सुरक्षा कर्मियन से हिंद महासागर में भारत के मछूआरन का एगो नाव पर समुद्री डकैत समुझ के गोली चलवा दिहले जवना से दू गो मछुआरा के मौत हो गइल. भारत सरकार एह मामिला में इटली के राजदूत के बोला के आपन विरोध जतवलसि आ इटली के ओह जहाज के रोक लिहलसि. कहलसि कि एह लोग पर भारत का कानून का हिसाब से मुकदमा चलावल जाई.\nभारत आ पाकिस्तान आजु अपना कैदियन के अदला बदली कइले जवना में भारत तीन गो पाकिस्तानी कैदियन के त पाकिस्तान उनइस गो हिन्दुस्तानी कैदियन के रिहा कर दिहलसि.\nनिर्वाचन आयोग केंद्रीय मंत्री बेनीप्रसाद वर्मा के मुस्लिम आरक्षण वाला बयान के जाँच करत बावे आ उनुका के नोटिस जारी हो सकेला. कुछ दिन पहिले कानून मंत्री सलमान खुर्शीद अपना बयान खातिर माफी माँग चुकल बाड़े आ बेनियो प्रसाद आगा चलिके माफी माँग सकेले. फेरु कांग्रेस के कवनो दोसर नेता एह आरक्षण के बात करी. एह सब में चुनाव पूरा हो जाई आ फेर कवनो कार्यवाही के मतलब ना रहि जाई.\nगोवा में तीन मार्च के होखे वाला चुनाव में आजु परचा वापसी के आखिरी दिन रहुवे. अब कुल २१५उम्मीदवार मैदान में रह गइल बाड़े.\nएनआरएचएम घोटाला एगो अउरी बलि ले लिहलसि जब लखीमपुर जिला के एगो लिपिक खुदकुशी कर लिहलसि. घर वालन के कहना बा कि उनुकर हत्या कइल गइल बा.\nगोधरा कांड के दंगा पीड़ितन के मुआविजा ना देबे का मामिला में हाईकोर्ट सरकार पर अवमानना के नोटिस जारी कइले बिया. पूछले बिया कि कोर्ट का आदेश का बादो मुआवजा काहे ना दिहल गइल.\nअहमदाबाद के एगो मेट्रोपोलिटन अदालत एस आई टी रिपोर्ट के प्रति देबे के जकिया जाफरी के दलील नकार दिहलसि आ कहलसि कि रपट के कॉपी तबे दिहल जाई जब एसआईटी आपन सगरी दस्तावेज दाखिल कर दी.\nकेन्द्र सरकार केरल का पलक्कड़ में रेल डिब्बा बनावे के कारखाना लगावे के मंजूरी दे दिहलसि. एह कारखाना में हर साल चार सौ कोच बनावल जाई.\nकेन्द्र सरकार अब एगो एक समान दूरसंचार लाइसेंस शुल्क नीति के एलान कइले बिया जवना में सगरी लाइसेंस एकीकृत होखी आ स्पैक्ट्रम अलगा से दिहल जाई.\nकेन्द्र के कहना बा कि कुडनकुलम परमाणु बिजली संयंत्र का बारे में तमिलनाडु सरकार के बनावल समिति के रपट आ गइला का बादे संयत्र चालू करावल जाई.\nभारतीय क्रिकेट कंट्रोल बोर्ड आ सहारा ग्रुप के बीच के झगड़ा सलट गइल बाकि बाकिर कइसे आ कवना आधार पर से केहु नइखे बतावत.\nमकाउ में थॉमस कप बैडमिंटन प्रतियोगिता के क्वार्टर-फाइनल में भारत मलेशिया से तीन-शून्य से हार गइल आ अब ऊ नीचे वाला जगहन खातिर खेली.


भोजपुरी में पढ़ें: जब नाति खातिर एगो बूढ़ि गांधी से मंगलसि आसीरवाद | Bhojpuri Mahatma Gandhi Patna Young India Chapra Suremanpur Railway Station Bihar nodakm – News18 हिंदी\nगांधी जी के जयंती भले बीत गइल बा. बाकिर अक्टूबर के महीना एक लेखा पर गांधीए जी के नाम पर यादि रहेला. एही संदर्भ में गांधी जी के बलिया से जुड़ल एगो किस्सा प्रस्तुत बा.\nLast Updated : October 08, 2020, 17:08 IST\nबिहार के दरभंगा के बेटा रामनंदन जी पढ़ते खानी गांधीजी के असर में आ गइले. पटना में गांधीजी के भेंट के बाद उनुकरो मन गांधीए जी में लागे लागल. चूंकि गांधी जी के सलाह रहे कि सोलह साल से नीचे उमिर वाला लोग पढ़ाई आ घर ना छोड़ी. एह वजह से रामनंदन जी सोलह साल के उमिर पूरा होखे के बाट जोहत रहले. जइसइहें सोलहवां साल लागल. ऊ घर से भागि गइले. गांधीजी परदा के रेवाज के विरोधी रहले. एह वजह से बिहार में 1928 में रामनंदन जी परदा के विरोध में आंदोलन चलवले. जवना संबंध में गांधी जी 28 जून 1928 के यंग इँडिया के अंक में संपादकीय लिखले. गांधी जी के बेटा के रूप में रामनंदन जी मसहूर रहले. बाकिर इतिहास उनुका के एक तरह से अनदेखा कइ देले बा. बहरहाल रामनंदन जी गांधी जी से जुड़ल बलिया के एगो खिस्सा आपन किताब ‘संस्मरण’ में लिखले बाड़े. शायद 1928 के साल रहे.\nगांधी जी बिहार के आपन यात्रा खतम कइ के संयुक्त प्रांत खातिर रेल से चलि दिहले. ओह घरी उत्तर प्रदेश के संयुक्ते प्रांत नाम रहे. गांधी जी के ई सफर छपरा स्टेशन से शुरू भइल. रामनंदन जी के मोताबिक, छपरा से संयुक्त प्रांत के गांधी जी यात्रा के इंचार्ज जवाहर लाल नेहरू इलाहाबाद से आके बनि गइले. गांधी जी तब रेल के तीसरा दर्जा में सफर करत रहले. ओह घरी रेल के अफसर लोग गांधी जी खातिर पूरा एगो डिब्बा रिजर्व कइ देत रहले. गांधी जी के एगो सीट पर बिस्तरा बिछि जात रहे. रामनंदन जी लिखले बाड़े कि ओह यात्रा में गांधी जी संगे जवाहरलाल नेहरू, पूर्णिया के जीमूतवाहन, रामनंदन जी आउर पांच-छह लोग रहे. गांधी जी के छपरा के बाद पहिलका कार्यक्रम बलिया में रहे. ओह घरी अखबार-रेडियो ना रहे. तबो लोगन के पता लागि गइल रहे कि गांधी जी रेल से बनारस के ओरि जा तारे.\nलोगन के भीड़ स्टेशन पर जुटि जात रहे. रामनंदन जी के मुताबिक, ओह यात्रा में गांधी जी स्टेशन पर आइल भीड़ से हरिजन सेवा खातिर पइसा मांगे लागत रहले. गांधीजी के अइसन असर रहे कि जेकरा पाले जेतना पइसा रहत रहे. ऊ गांधी जी के हाथ पर धइ देत रहे. रामनंदन जी के जिम्मेदारी रहे कि अगिला स्टेशन आवे से पहिले सब पइसा के गिनि के ओकरा के एगो बही में लिख ल. फेरू सब बटोराइल पइसा के अगिला पड़ाव पर ड्राफ्ट बनवा के दिल्ली स्थित हरिजन सेवक संघ के कार्यालय पर भेजवावे के रहे. छपरा से बनारस के ओरि जात खानी बलिया जिला में ओह घरी सुरेमनपुर स्टेशन पहिलका स्टेशन रहे. अब सुरेमनपुर बलिया में दूसरका स्टेशन बा. पहिलका स्टेशन बा जयप्रकाश नगर. जयप्रकाश जी के नाम पर एकर नाव रखाइल बा. कुछु साल पहिले ले एह स्टेशन के नाम बकुल्हा रहे. गांधी जी तब ले महात्मा नाम से मसहूर हो गइल रहले.\nगांव-देहात में महात्मा खातिर काताना सारधा होला. . ई गांव-देहातिए में जाके देखल जा सकेला. त करीब एक सौ दस साल पहिले के असर के अंदाजे लगावल जा सकेला. सुरेमनोपुर स्टेशन पर गांधी जी से मिले खातिर भारी भीड़ जुटल. ओह में एगो परिवार रहे. जवना में एगो बूढ़ी माई रहलि. उनुकर बेटा आउर पतोहि रहे. . ऊ लोग एगो बोका लेले रहे. ओह बोका के माथ पर सेनुर के टीका लगावल रहे. ऊ बूढ़ी माई महात्मा जी के सामने रेल के खिड़की के पास पहुंचि गइली. संगे घूघ कढ़ले उनुकर पतोहि रहलि. रामनंदन जी लिखले बाड़े, जवना के भोजपुरी अनुवाद इहां दियाता. रामनंदन जी के मोताबिक, “ऊ बूढ़ी माई अपना पतोहि के हाथ में ओह बोका के रसरी पकड़ा दिहली. फेरू गांधी जी से निहोरा कइलि. ए बाबा, हामारा पतोहिया के बेटा नइखे होत. एकरा माथा पर आप हाथ रखि के आसीरवाद द.”\nएह घटना के बाद ओह परिवार के लोग ओह बकरा के गांधी जी के डिब्बा में घुसा दिहले. बहरहाल एह घटना से गांधी जी समेत उनुका संगे रहल सब लोग अचकचा गइल. बाद में बकरा के उतारल गइल. रामनंदन जी लिखले बाड़े कि एह घटना के बाद जब सुरेमनपुर स्टेशन से रेलगाड़ी चलि दिहलसि त एह घटना के यादि कइ के गांधी जी आउर जवाहरलाल समेत सभ लोग ठहाका मारि के हंसे लागल.\nTags: Bhojpuri Articles, Bhojpuri News, Chapra, Mahatma gandhi, बिहार


Bhojpuri में पढ़ें- भगवान जगन्नाथ जी के 'बेमार' परला के रहस्य - Rudra Education Desk\nHome Entertainment Bhojpuri में पढ़ें- भगवान जगन्नाथ जी के 'बेमार' परला के रहस्य\nBhojpuri में पढ़ें- भगवान जगन्नाथ जी के ‘बेमार’ परला के रहस्य\nत ए हिसाब से आषाढ़ के अंजोरिया के दूज शुरू होता 30 जून के सबेरे दस बजके 49 मिनट से आ खतम होता एक जुलाई के दुपहरिया में एक बज के बजकर 09 मिनट पर. त एबेरी जगन्नाथ रथ यात्रा एक जुलाई के शुक का दिने परता. जेठ के महीना में स्नान पूर्णिमा के दिने भगवान के 108 घड़ा से स्नान करावल जाला. ओह दिन भगवान जगन्नाथ “बेमार” परि जाले. उनकर आम आदमी नियर इलाज कइल जाला आ उनका के दवाई के रुप में काढ़ा, फल के रस आ दवाई के रूप में जड़ी- बूटी भोग लगावल जाला. भगवान जगन्नाथ पूर्णिमा के दिन से 15 दिन ले आराम करेले. एही से भगवान जगन्नाथ जी के मंदिर के कपाट 15 दिन तक ले बंद रहेला. जब भगवान नीमन हो जाले त अपना भक्त लोगन से मिले खातिर रथ पर सवार होके आवेले. एही के रथयात्रा कहल जाला.\nअब आईं रोचक कथा पर. एह कथा के बड़ा गहिर अर्थ बा. बहुते पुरान समय के बात ह, पुरी में भगवान जगन्नाथ के एगो बहुत उच्चकोटि के भक्त रहले माधवदास. उनका संसार से कौनो मतलब ना रहे. ऊ दिन- रात जगन्नाथ जी के भक्ति में डूबल रहसु. उनहीं के सेवा, नाम- जप आ भक्ति. स्नान पूर्णिमा के ऊहे पहिला जल देसु. एक बेर स्नान पूर्णिमा के समय उनका अतिसार रोग हो गइल. खूब पाखाना होखे लागल आ जर हो गइल. खूब दवाई कइले बाकिर रोग सुनबे ना करे. पाखाना रुकबे ना करे आ जर से देह जरे लागल. अब उनका उठहूं के सर ना रहे. खटिये पर पाखाना के नौबत आ गइल. तब कृपा के सागर भगवान जगन्नाथ खुद उनका कमरा में गइले आ उनकर दशा देख के उनकर सेवा करे लगले. भगवान के सेवा से माधवदास स्वस्थ होखे लगले. देह में तनी जोर अइला का बाद ऊ फट दे चिन्हि लिहले कि ई त भक्त वत्सल भगवान जगन्नाथ जी हमार सेवा करतारे. माधवदास, भगवान के गोड़ पर गिर गइले आ कहले- “प्रभु, रउरा त हमार रोग एक सेकेंड से भी कम समय में खतम क सकेनी. तब ई सेवा के कष्ट काहें उठवनीं हं?” त भगवान कहले कि माधवदास, ई तोहार प्रारब्ध रहल ह. तोहरा ई रोग भोगहीं के परी. अब तोहार शरीर कष्ट 15 दिन के अउरी बा. त तोहार रोग हम अपना पर लेतानी. तूं आज से स्वस्थ बाड़. सचहूं माधवदास स्वस्थ आ पहिले नियर खाए- पीए लगले. आ भगवान माधवदास के रोग लेके एकांतवास में चलि गइले.\nएह कथा के सार ईहे बा कि हमनी के जौन कर्म करतानी जा भा कइले बानी जा ऊ तब तक ले पीछा करत रही जब तक ले ओकर फल हमनी के ना मिल जाई. जब भक्त के कष्ट होला त भगवानो के कष्ट होला. भगवान के ई कथा हमनी के समझे खातिर बा. ना त जे अनंत कोटि ब्रह्मांड के मालिक बा ऊ बेमार कइसे परि सकेला. जेकरा एक इशारा पर पूरा ब्रह्मांड नाचता, ऊ एगो शरीर में आबद्ध कइसे रहि सकेला आ ओकरा रोग- ब्याधि से का धराई- छुआई बा. जेकरा तनकी भर इच्छा से अनंत बेमारी क्षन भर में हमेशा खातिर खतम हो सकेली सन, ऊ भला कइसे बेमार परी? भगवान के भक्त वत्सलता के बतावे खातिर ई प्राचीन कथा बिया. त स्पष्ट बा कि हमनी के पौराणिक कथा एक तरह से बोध कथा हई सन. गूढ़ार्थ समुझावे खातिर ऋषि- मुनि लोग सरल- सहज कथा के सहारा लिहल लोग, ताकि साधारण आदमी के भी बात समुझ में आ जाउ. भगवान जगन्नाथ, भगवान विष्णु के अवतार कृष्ण भगवान हउवन.\nपुरी के जगन्नाथ मंदिर के कुछ विशेषता बा जौना के चमत्कार भी मानल जाला. एह मंदिर के विस्तार करीब चार लाख वर्ग फीट एरिया में बा. एकर ऊंचाई 214 फीट बा. दिन में त कौनो बिल्डिंग भा कौनो चीज भा आदमी के परछाईं जमीन पर लउकेला बाकिर जगन्नाथ मंदिर के परछाईं कभी केहू नइखे देखले. जगन्नाथ मंदिर के शिखर पर जौन झंडा लागल बा, ओकर भी एगो रहस्य बा. ई झंडा हवा के रुख से विपरीत दिशा में लहरात रहेला. एह मंदिर में काठ के मूर्ति रहेला जौना के हथेली आ पंजा ना रहेला. मंदिर के शिखर पर अष्टधातु से बनल सुदर्शन चक्र रउरा कौनो जगह से देखब त लागी कि ऊ रउरा सामने ही बा. एह चक्र के दर्शन बड़ा शुभ मानल जाला. जगन्नाथ मंदिर के शिखर पर ना कौनो जहाज उड़ि के जाला आ ना कौनो चिरई- चुरुंग उड़ेला भा बइठेला. एह मंदिर के प्रसाद रोजाना 25 हजार से ज्यादा भक्त खाला लोग. प्रसाद बनावे खातिर करीब 500 रसोइया आ 300 सहयोगी बा लोग. प्रसाद लकड़ी के चूल्हा पर माटी के हंड़िया में पकावल जाला. ई हंडिया एक के ऊपर एक राखि के बड़ा तकनीक से पकावल जाला. स्वादिष्ट प्रसाद ना कबो घटेला ना बढ़ेला. जगन्नाथ मंदिर समुद्र का लगहीं बा. बाकिर ज्योंही रउरा मंदिर में ढूकबि, समुद्र के गर्जन के आवाज ना सुनाई. मंदिर के मुख्य दरवाजा से ज्योंही रउरा बाहर आइब, समुद्र गर्जन फेर सुनाए लागी.\nत जब रथयात्रा के बात चलल त पुरी के जगन्नाथ मंदिर के चमत्कार के बात अइबे करी आ भगवान के प्रति श्रद्धा से सिर झुकिए जाई.\n(विनय बिहारी सिंह स्वतंत्र पत्रकार हैं, आलेख में लिखे विचार उनके निजी हैं.)\nFIRST PUBLISHED : June 22, 2022, 17:07 IST\nLord Jagannath Facts\nLord Jagannath interesting facts\nLord Jagannath Story\nPrevious articleभगवान गणेश को प्रसन्न करने के लिए बुधवार को कर लें ये3उपाय,हर मनोकामना होगी पूरी\nNext articleBhojpuri: जीतेंद्र उर्फ जीतू जी के लभ स्टोरी उनका फिल्मन जइसन ही रंगीन आ जीवंत रहल बा


फ़रवरी 2012 – पृष्ठ 11 – Anjoria\nफरवरी 6, 2012 Editor\nमहज चौदह साल का उमिर में अपना जमाना के मशहूर गायिका बिजली रानी से गीत गवावल अपना आप में बहुते खास होला आ ई कमाल कर देखवले संतोष पुरी. तब…\n‘महुआ’ के चर्चित रियलिटी शो ‘सुर-संग्राम’ सीजन दू के एक साल बाद आइल फैसला में उपविजेता घोषित ममता राउत कवनो परिचय के मोहताज नइखी. एह बुलन्दी पर पहुँचे खातिर उनुकर…\nभोजपुरी लोक गायिकी के मजगर नाम दिनेश लाल यादव आ पवन सिंह एह साल एक बेर फेर शानदार शुरुआत कइले बाड़े. पिछला शुक के रिलीज भइल एह लोग के फिलिम…\nभोजपुरी वर्ल्ड के नयकी सनसनी मोनिका सिंह बत्रा एह घरी गरमागरम लिट्टी बनल बाड़ी जिनका के सभे अपना फिल्म में राखल चाहत बा. एक तरफ उनुकर फिलिम ‘एलान बा’ यूपी…\nकविता खबर पुस्तक चर्चा सरोकार साहित्य\nफरवरी 6, 2012 OmPrakash Singh\nपिछला दिने पहली फरवरी के मुंबई में भोजपुरी के एगो खास काव्य संध्या के आयोजन भइल. खास एह माने में कि मराठी भाषी प्रबुद्ध लोग के मानस के मर्म छू…\nफरवरी 5, 2012 OmPrakash Singh\n– डॉ.कमल किशोर सिंह देखलऽ कइसन सपनवा, बाबा बोलऽ ना पूछेला जहनवा सब बच्चा बुढ जवनवा बाबा बोलऽ ना……. देखलऽ कइसन सपनवा, बाबा बोलऽ ना. मौन काहे बाड़ऽ, काहे कइलऽ…\nफरवरी 5, 2012 Editor\nटीवी अभिनेत्री आ गोरखपुर ग्रामीण से कांग्रेस प्रत्याशी काजल निषाद पर शनिचर का दिने हमला होखला के खबर से पूरा इलाका में सनसनी पसर गइल. काजल अपना पर भइल एह…\nनिरहुआ इंटरटेनमेंट अउर शिवा फिल्मस् का बैनर तले बनल आ रमाकांत निर्देशित फिल्म ‘‘खून पसीना’’ में नीरज राज पौडेल एगो खूँखार क़ैदी का भूमिका में नज़र अइहें. खून पसीना एह…\nभोजपुरी सिनेमा के खलनायकन में आजुकाल्हु तगड़ा कम्पीटिशन के माहौल बन गइल बा. एह कंपटीशन में नया नाम जुड़ गइल बा बालगोविंद बंजारा के. जब बाल गोविन्द से पूछल गइल…\n(पाती के अंक 62-63 (जनवरी 2012 अंक) से – 13वी प्रस्तुति) – कृपाशंकर प्रसाद प्रकाश आ हम कइ बेरि होटल में संगे संगे होटलियवले रहनी जा। जब मांसाहार करे के…\nयूपी में एक तरफ चुनावी मौसम अपना पूरा शबाब पर बा त देश के सांस्कृतिक राजधानी काशी में एह घरी संजय पांडे अपना भोजपुरी फिल्म ‘सौगंध गंगा मईया के’ क…


भोजपुरी में पढ़ें -चुनाव के तरंग बा, रंग-बिरंग के ढंग बा,बिहार विधानसभा के पहिला चरण हो गइल. दोसरा चरण अउर तीसरा चरण के तैइयारी चल रहल बा. - oneIndia24live.television news network Group: Latest News, News & All Headlines... भोजपुरी में पढ़ें -चुनाव के तरंग बा, रंग-बिरंग के ढंग बा,बिहार विधानसभा के पहिला चरण हो गइल. दोसरा चरण अउर तीसरा चरण के तैइयारी चल रहल बा. - oneIndia24live.television news network Group: Latest News, News & All Headlines...\nभोजपुरी में पढ़ें -चुनाव के तरंग बा, रंग-बिरंग के ढंग बा,बिहार विधानसभा के पहिला चरण हो गइल. दोसरा चरण अउर तीसरा चरण के तैइयारी चल रहल बा.\nPosted on November 2, 2020 Author adminlogin\tComments Off on भोजपुरी में पढ़ें -चुनाव के तरंग बा, रंग-बिरंग के ढंग बा,बिहार विधानसभा के पहिला चरण हो गइल. दोसरा चरण अउर तीसरा चरण के तैइयारी चल रहल बा.\nबिहार विधानसभा के पहिला चरण हो गइल. दोसरा चरण अउर तीसरा चरण के तैइयारी चल रहल बा. सभ पाटी के नेता इहे चिंता से परेशान बाड़े कि बिहार के विकास कइसे होई. बिहार के नइया के असली खेवइया के होई, ई बतावे खातिर घमासान मचल बा. चुनाव के तरंग बा, रंग-बिरंग के ढंग बा. रउआ सभे के सामने पेश बा बिहार चुनाव के तीन रंग.\nभोटर के रिझावे खातिर नाच-गान\nगोपालगंज के हथुआ विधानसभा सीट दू वजह से चर्चा में बा. पहिला ई कि इहां जदयू कंडिडेट रामसेवक सिंह अपना परचार खातिर बहुत खास इंतजाम कइले बाड़े. दोसर बात ई कि हथुआ बिहार के एकलौता सीट बा जहां से कवनो पाटी किन्नर कंडिडेट के चुनाव में खाड़ा कइले बा. रामसेवक सिंह के परचार खातिर दिल्ली से नुक्कड़ नाटक के मंडली आइल बा. ई मंडली हथुआ के गांवे गांवे घूम के नाच-बजान से भोटर के रिझा के रामसेवक सिंह खातिर भोट मांग रहल बा. रोड पs जब इ मंजली के कलाकार निकलतs बाड़े तs देखनिहार के मजमा लाग जाता. नाच-गान देखे के खातिर रैली से बेसिये भुड़ जुट रहल बा. जदयू के रामसेवक सिंह के खिलाफ लोजपा एगो किन्नर नेता के मैदान में उतरले बा . मुन्ना किन्नर उर्फ रामदर्शन परसाद एहिजा से लोजपा के टिकट पs चुनाव लड़ रहल बाड़े. किन्नर समुदाय से चुनाव लड़े वला मुन्ना पूरे बिहार में एकलौता उम्मीदवार बाड़े. मुन्ना किन्नर बहुत पहिले से राजनीत में बाड़े. उ 2007 में जिला परिषद के चुनाव लड़ल रहन लेकिन जीत ना पाइले . एकरा बाद 2015 में हथुआ से जिला पार्षद चुनल गइले. मुन्ना पब्लिक के हक में आवाज उठावे खातिर मशहूर बाड़े. मुन्ना के चुनाव लड़े से हथुआ के फाइट बहुत टाइट हो गइल बा.\nपूर्व मंत्री रो रो के मांग रहल बाड़े भोट\nबिहार चुनाव में अइसनो नेता बाड़े जे भोट खातिर रो-रो के जनता से हथजोड़िया कर रहल बाड़े. रोअला-धोअला से कहीं भोट मिलेला ? लेकिन लगातार हार से लचार नेता जी के इहे बुझाता कि अब आंख के लोरे से जिनगी अंजोर होई. उ रो-रो के अइसे भोट मांग रहल बाड़े जइसे कवनो लइका झुनझुना मांगत होखे. इन नेता जी नाम हs हिमराज सिंह. हिमराज सिंह कटिहार के कदवा से चुनाव लड़ रहल बाड़े. उ राबड़ी सरकार में मंतरियो रहल बाड़े. 2000 के विधानसभा चुनाव में हिमराज सिंह कदवा से निरदलीय जीतल रहन. ओह चुनाव में कवनो पाटी के बहुमत ना मिलल रहे. नीतीश कुमार साते दिन के बाद मुखमंतरी पद से इस्तीफा दे देले रहन. एकरा बाद राबड़ी देवी कांगरेस अउर निर्दलीय के मदद से सरकार बनवली. हिमराज सिंह के किसमत चमक गइल. राबड़ी सरकार में उ पथ निरमान मंत्री बनले. लेकिन एकरा बाद हिमराज सिंह कदवा से दोहरिया के ना जितले. 2005, 2010 अउर 2015 में लगतार तीन चुनाव हारे से हिमराज सिंह के धीरज डोल गइल. 2020 में अब उ रो-धो के जनता से भोट देवे के निहोरा कर कर रहल बाड़े.\nकुर्ताफाड़ चुनाव परचार\nरोसड़ा के कांग्रेस कंडिडेट नागेनदर कुमार विकल के हाल देख के तs लोग दांत तरे अंगुरी दबावे लागल. रोसड़ा के बहुत दिन से जिला बनावे के मांग हो रहल बा. जनता के दिल में जगह बनावे खातिर नागेनदर विकल कुरता फाड़ के किरिया खइले बाड़े कि जब ले रोसड़ा जिला ना बन जाई तब ले उ कुरता ना पेन्हिएं. खाली धोती पेन्ह के रहिहें. 2015 में एह सीट पs कांग्रेस के अशोक कुमार जीतल रहन. उहो रोसड़ा के जिला बनावे के वादा कइले रहन. वादा पूरा ना भइल. जनता के विरोध से डेरा के अशोक कुमार रोसड़ा छोड़ के कुसेसर स्थान चल गइले. अब नागेनदर विकल से पब्लिक सवाल पूछ रहल बा कि कांग्रेस पs केहू कइसे भरोसा करी ? एह सवाल से उबिया के एक दिन नागेनदर भरले सभा में आपन कुर्ता फाड़ देले. ई देख के लोग चिहा गइल कि अचके में विकलजी कुर्ता काहे फारे लगले ? जब नेताजी एलान कइले कि उ कुरता फार के रोसड़ा के जिला बनावे खातिर किरिया खा रहल बाड़े तब जाके लोग के लोग के सबूर भइल कि कवनो गड़बड़ी वला बात नइखे. भोट खातिर नेता लोग कवन कवन भेस धरिहें, केहू नइखे जानत.\nTagged bihar assembly election 2020CM Nitish KumarLalu Prasad Yadav\nयूपी,एटा. सफाई कर्मचारियों ने धरना प्रदर्शन कर दिया ज्ञापन\nPosted on March 20, 2021 Author adminlogin\nएटा. नगर पालिका परिषद द्वारा 196 सेवा प्रदाता सफाई कर्मचारियों के साथ शहर कांग्रेस कमेटी ने शनिवार को धरना प्रदर्शन किया और एसडीएम तथा सीओ को ज्ञापन सौंपा गया. इस दौरान एसडीएम अबुल कलाम और क्षेत्राधिकारी राजकुमार सिंह तथा नगर पालिका अधिशासी अधिकारी ने सफाई कर्मचारियों को अश्वस्त किया। कहा कि 196 कर्मचारियों को तत्काल […]\nकर्नलगंज,सकरौरा – स्कूल चलो अभियान की रैली निकाल कर शिक्षा के प्रति जागरूक किया\nगोंडा के कर्नलगंज-स्कूल चलो अभियान के अंतर्गत नगर स्थित प्राथमिक तथा पूर्व माध्यमिक विद्यालय बालकराम पुरवा एवं प्राथमिक विद्यालय सकरौरा नगर क्षेत्र के द्वारा रैली निकालकर विद्यालय में नामांकन हेतु जागरूकता अभियान की शुरुआत की गयी। परिषदीय विद्यालयों में नामंकन बढ़ाने एवं शिक्षा के प्रति जागरूकता के लिए निकाली गयी इस रैली में विद्यालय के […]\nनई दिल्ली: लोकसभा चुनाव 2019 (Lok Sabha Elections 2019) के मद्देनजर राजनीतिक दलों के स्टार प्रचारक चुनाव प्रचार में जुटे हुए हैं. इन सबके बीच कांग्रेस की महासचिव और पूर्वी उत्तर प्रदेश की प्रभारी प्रियंका गांधी वाड्रा ने शनिवार को केरल के अरीकोड में एक रैली को संबोधित किया. इस रैली में प्रियंका ने लोगों […]\nरामलला के साथ-साथ राममंदिर निर्माण का भी भक्त कर पाएंगे दर्शन\nराष्ट्रपति डोनाल्ड ट्रम्प की जीत के लिए सोमवार को मेरठ में अखिल भारत हिन्दू महासभाने हवन पूजन किया.


लालू आ नीतीश के राहत के साँस लेबे के मौका मिल गइल – टटका खबर\nकाल्हु सबेरे से रिपब्लिक टीवी प आइल खुलासा का बाद लालू आ नीतीश केा मुँह से आवाज ना निकलत रहल ह. दूनू जने के बुझात नइखे कि एह फाँस से कइसे निकलल जाव. नीतीश के हालत त साँप छछून्दर वाला हो गइल बा. अगर लालू प एक्शन लेत बाड़न त उनुकर सरकार जात बा आ नइखन लेत त उनुकर इज्जत जात बा. फेर कवना मुँह से अपना के सुशासन बाबू साबित करा पइहें नीतीश. अब एह लोग के राहत के साँस लेबे के मौका मिल गइल बा काहे कि आजु दिल्ली के आआापा सरकार के मंत्री कपिल मिश्रा मुख्यमंत्री अरविन्द केजरीवाल प दू करोड़ रुपिया घूस लेबे के आरोप लगवले बाड़न. उनुकर कहना बा कि उनुका सोझा सत्येन्द्र जैन दू करोड़ रुपिया केजरीवाल के दिहलन आ एह बाति के ऊ कवनो कोर्ट में कवनो अधिकारी का सोझा कह सकेलें.\nअरविन्द केजरीवाल प लागल आरोप का बाद आजु गूंग बने के मौका उनुकर आ गइल बा. हालांकि केजरीवाल से पिछाड़ प लात खा के आआपा से बाहर फेंकाए वाला योगेन्द्र यादव आ आआपा नेता कुमार विश्वास के कहना बा कि एह बात प भरोसा ना कइल जा सके. अरविन्द प लागल कवनो आरोप के एक बेर सही मानल जा सकेला बाकि घूसखोर होखे के आरोप ना मानल जा सके.\nकपिल मिश्रा के कहना बा कि जब ऊ अरविन्द से एह बारे में सवाल कइलन त कवनो जबाब ना मिलल तब ऊ कहलन कि एह बाति के एंटी करप्षन ब्यूरो से जा के बतइहें त उनुका के मंत्रीमंडड से निकाले के फैसला ले लीहल गइल बा. ओकरा पहिले ले कपिल एकदम ठीक रहलन बाकि सही बात कहते अनेरिया हो गइलन.\nTags: अरविन्द केजरीवाल, कपिल मिश्रा, नीतीश, लालू


Bhojpuri bur chudai ki kahani | Hindi Mast Chudai Sex Story Desi XXX Kahani\nHello friends, ajj me apko ek real new sachhi bhojpuri chudai kahani pesh karte jarahihu hindi font me. Bhojpuri sex kahani parne ki bad aap ko jarur lund hilana parega. All sexy aurat aur sexy girl ki chut me anguli dalna or chut ki pani nikal na parega.\nहमरा अटैची से सामान निकालत में भउजी के हाथ पर एगो तिलचट्टा रेंगल. ऊ अकबका के अतना जोर से आपन हाथ झटकली कि हमार अटैची दूर फेंका गइल आ ओमें राखल सब सामान एने-ओने छितरा गइल. भउजी सब सामान बटोरे लगली. तलहीं उनकर नजर हमरा ओह प्रेम-पत्र पर गइल, जवन विज्ञान के किताब के जिल्द फार के बहरी झाँकत रहे. भउजी पहिले सब सामान सहेज के रख दिहली. फेर ओह चिट्ठी में डूब गइली –\n“हमरा जिनिगी के सब सुख तोहरे प अर्पित. अचानके चिट्ठी का माध्यम से हमरा होंठ के स्पर्श पा के तऽ चौंक गइल होखबऽ. बा नु ई बात. तोहरा का पता, कवना तरे हमार ई होंठ पाँच बरिस से आपन जुबान बन्द कइले तरफड़ात बाड़न स. लाख-लाख शुक्र बा भगवान के जे ऊ हमरा के हिमालिनी से मिलववले. हँ-हँ, उहे हिमालिनी जेकर नेह, प्यार आ सान्निध्य तोहरा दू बरिस ले रस्तोगी फिजिक्स सेण्टर, पटना में मिलत रहल बा. ई चिट्ठियो हम उनहीं के हाथे भेज रहल बानी. काहे कि तू हमरा के आपन पतो-ठेकाना देबे लायक ना समुझलऽ.\n“राहुल, हमरा दिल के धड़कन ….. . अइसन कवन कसूर हो गइल हमरा से कि तूँ हमरा के बीच मँझधार में छोड़ के लापता हो गइलऽ? ….जवाब द …..चुप काहे बाड़! बोलऽ ना राहुल, तू अतना कठोर कइसे हो गइलऽ. आज हमार दिल हमरा से रो-रो के पूछत बा कि का तोहार राहुल अबहियों उहे राहुल होइहें जवन एशिया के सबसे बड़ महाविद्यालय जे॰बी॰एस॰ कॉलेज, कानपुर के छात्रनेता रहले, जे समाज सुधारक संघ के अध्यक्ष रहले. जेकरा अभिनय पर, जेकरा आवाज पर हजार ताली एके बेर गड़गड़ा उठे. जेकरा एक इशारा पर पल भर में सड़क जाम हो जाय भा कॉलेज के लइकन-लइकियन का बीचे नेता भा डी॰एम॰ घिर जास.\n“का तू अबहियों उहे राहुल बाड़ऽ, जेकरा के हमार सखी लोग “श्वेता के प्रिन्स” कहके पुकारे? का तू अबहियों उहे राहुल बाड़ऽ जे जेठ के दुपहरिया होखे भा माघ के कड़क ठंढ, मोती-झील के किनारे बइठ के घंटन हमरा संगे बतियावऽ?\n“तूँ कइसे भुला गइलऽ ओ पहिला मुलाकत के, जब “विवेकानन्द भारत परिक्रमा” कार्यक्रम के दौरान तूँ हमरा के फूल के गुलदस्ता भेंट कइले रहलऽ, भा जब हमार अंगुरी, तहरा अंगुरी से छुआ गइल त कहले रहल कि “अब तो कयामत तक भी इस क्षण से मुक्त नहीं हो सकेंगीं ये उंगलियाँ.” आ सालो ना बीतल, तू हमरा के छोड़ के लापता हो गइलऽ, ई कयामत अतना जल्दी कइसे आ गइल, राहुल!\nBhojpuri chudai kahani porn videos xxx pussy\n“यकीन नइखे होत. तू अइसन हो जइबऽ. का गलती रहे हमार, कवन गुनाह कइले रहनी हम, जे तू हमरा से मिले बिना, बिना बतियवले चुप-चाप हमेशा-हमेशा खातिर कानपुर छोड़ दिहलऽ. हम मानत बानी ६ दिसम्बर ९२ के ऊ रात, जब बाबरी मन्दिर ध्वस्त भइल, तहरा खातिर खतरनाक रहे. एगो छात्र नेता खातिर भयावह रहे. तू चारो तरफ से मुसलमानन से घिरल रहलऽ. मउवत तहरा सिर पर मँडरात रहे आ परमपिता परमेश्वर के असीम कृपा (जवना के हम अपना सुहाग के सौभाग्यो मानऽ तानी) कि तू सकुशल इहाँ से बच निकललऽ आ अपना घरे चल गइलऽ.\n“मालूम बा, हम ओह दिन रात भर रोअत रहनी, छटपटात रहनी, भगवान से गोहरावत रहनी कि हे भगवान! हमरा राहुल के रक्षा करिहऽ. हम अपना के के कोसत रहनी कि तू हमरे वजह से सात थाना के मुसलमानन से दुश्मनी ले लिहलऽ. पूरा कॉलेज एक तरफ आ तू अकेले, अपना छात्रावास के कुछ साथियन का संगे गरजत रहलऽ. इ सब तू हमरे खातिर कइलऽ. एकर मतलब, जरूर तहरा हमरा से प्यार बा. तू हमरा के बहुत चाहेलऽ.\n“सबेरे प्रिन्सिपल साहब से मिल के तहरा बारे में पूछे के चहनी बाकी सात दिन ले कर्फ्यू लागल रहल आ हम तड़पत रहनी, छटपटात रहनी, तहरा खातिर. आठवाँ दिने कॉलेज पहुँचनी त पता चलल कि तू हॉस्टल छोड़ के बिहार चल गइलऽ. हमरा बहुत खुशी भइल कि हमार राहुल सकुशल अपना घरे चल गइले. बाकी हमरा ई का पता रहे कि ऊ कानपुर का साथे-साथे हमरो के सदा खातिर छोड़ गइले. जब कबो डाकिया आवे, हम दउड़ के ओकरा पासे पहुँचीं. ई सोच के कि तोहार चिट्ठी हमरा नावें आइल होई. बाकिर अइसन कबो ना भइल. हम पाँच बरिस ले दउड़त रहनी, अइसन अवसर कबो ना आइल.\n“तहरा मालूम बा कि हम तहरा के केतना चाहत रहनी. तहरे का? पूरा कॉलेज, कॉलेज के हर स्टाफ आ तहरा-हमरा के जाने वाला लगभग हर कोई ई जानत रहे कि श्वेता आ राहुल एकही शरीर के दू गो नाँव हऽ. आज स्थिति ई बा कि हमनी दुनू नदी के दू किनारा बनिके जिनिगी जी रहल बानी. ऊ त ईश्वर के किरिपा बा कि हमरा हिमालिनी मिल गइली. विश्वास करऽ राहुल, ई ईश्वर का मंजूर नइखे कि हमनी दूनो जुदा रहीं. एही से ऊ फेर से हमनी के मिलववले ह. चिट्ठी देत खा हिमालिनी त सब बतावते होइहें. तबो हमार जीव नइखे मानत. मन करऽता कि तहरा से जी भर के बतिआईं.\n“जानत बाड़, जब तहरा चिट्ठी के इन्तजार करत-करत एक साल बीत गइल त हम ऊ सब कुछ करे लगनी, जवन तू करत रहलऽ. हमरा ठीक से भोजपुरी ना आवत रहे, तबो हम भोजपुरी में कविता लिखल शुरू कइनी. हमरा अभिनय ना आवत रहे, तबो हम अभिनय कइल शुरु कइनी आ अभिनय में , लेखन में, दूनू में तोहार छवि निहारत रहनी, तहरा के इयाद करत रहनीं. धीरे-धीरे एह दूनू क्षेत्रन में हमरा सर्वश्रेष्ठ पुरस्कार मिलल.\n“तूँ चल गइलऽ. फेर ब्वायेज हॉस्टल आ कॉलेज खातिर छात्रनेता के चुनाव भइल. नवीन नाम के एगो लइका छात्रनेता चुनाइल. हम गर्ल्स हॉस्टल आ कॉलेज के छात्रनेता पद त्याग दिहनीं आ अपना भाषण में बोलनी कि “राहुल बिना श्वेता ना” ….. जब राहुल छात्रनेता नइखन त श्वेता भी एह पद के त्यागत बाड़ी. ओकरा बाद हम तहरा प्रतिभा आ टैलेन्ट के इयाद क-क के पढ़े लगनी. तू मेधा सूची के मेधावी छात्र रहल बाड़ऽ. इ सोचि-सोचि के हमहूँ मेहनत करे लगनी कि हम तोहरा साथे खड़ा हो सकीं भा तहरा लायक बन सकीं. भगवान हमार सुन लेलें. उत्तरप्रदेश के मेडिकल परीक्षा (CPMT) के मेधा सूची में हमरा स्थान मिलल आ हम किंग जार्ज मेडिकल कॉलेज में मेडिकल के पढ़ाई करे चल अइनी. सौभाग्य देखऽ, ईश्वर के विधान देखऽ कि एही कॉलेज में तहार एगो दोस्त, रस्तोगी फिजिक्स सेण्टर, पटना के सहपाठी हिमालिनी भी पहुँचली. बाते बात में, एकदिन ऊ आपन एलबम देखइली. ओमें तहार फोटो देख के हम अवाक रह गइनी. हमरा लागल कि इहो लइकी तोहरा के चाहेले. तबों हम अपना के रोक ना सकनी. हम रो पड़नी आ हिमालिनी के जिद कइला पर आपन सब बात बतावे के पड़ल. बाकी हम ई ना जान सकनी कि हिमालिनी तहार कइसन दोस्त हई. जाने के कोशिशो ना कइनी. जानहूँ के नइखीं चाहत. हम नइखीं चाहत कि हमार राहुल केहू दोसरा के होखस. हमार जइसन होखस, जवना हाल में होखस, हमरा राहुल चाहीं.\n“एने कॉलेज में एगो ब्यूटी कम्पिटीशन भइल रहल हऽ. हम ओहू में टॉप कइनी हँ. हम बहुत खुश बानी. साँचो अब भगवान देलें त छप्पर फार के देलें. ऊ हमरा के सब देलें. हर तरह के सफलता ……हर खुशी. बाबूजी एगो आई॰ए॰एस॰ अधिकारी, माई डाक्टर. ….सब कुछ. बस, कमी बा, त खाली तहरे. देखऽ तहरा मालूम बा कि हम अपना माई-बाप के अकेले बानी.\n“बुढ़ापा के लाठी. आँखिन के पुतरी. ऊ हमार बात कबो ना टलिहें. हमार माई हमरा के बहुत चाहेले. माई के ख्याल करऽ. माई शब्द से तूहूँ परिचित बाड़ऽ. तहरो माई बाड़ी. इयाद करऽ – बिड़ला मन्दिर में देवी के मूर्ति का सामने तू कहले रहलऽ कि श्वेता हमार माईयो एही देवी लेखा बिया. बिल्कुल देवी. हम अपना माई से तहरा के एक दिन जरूर मिलाइब, बाकिर अइसे ना …. एतना कह के तू हमार दुपट्टा के घूंघट में बदल देलऽ आ मुस्कुरा के कहलऽ कि अइसे……. . का-का सपना देखइले रहलऽ … का सपना सपने रह जाई ? बोलऽ कब मिलावत बाड़ माई से ? … ओह देवी से जेकरा आशीष खातिर हमार रोम-रोम कलप रहल बा.\n“राहुल! “दुपट्टा में हथियार” वाली घटना इयाद बा तहरा ? जवना के बाद तूँ बड़ी मजाकिया मूड में हमरा से कहले रहऽ कि “वर माँगो बालिके… दिल खोल के माँगों… राहुल बाबा आज तुम पर बहुत खुश है … जो माँगोगी , बाबा वो देगा.” तब हम जवाब देहले रहीं कि “राहुल बाबा रहने भी दो. इतनी जल्दी क्या है? जरूरत पड़ने पर माँग लूँगी.” आज वर माँगे के जरूरत आ गइल बा राहुल. तू हमार प्यार लौटा दऽ – तू फेर उहे राहुल बन जा …. पाँच बरिस पहिले वाला राहुल, श्वेता के राहुल.\nBhojpuri me chudai xxx kahani\n“हिमालिनी कहत रहली कि उहाँ फेयरवेल के दिन तूँ क्लास में आपन एगो रचना सुनइले रहलऽ कि ” क्या हुआ जो अक्सर मौन रहता हूँ, कह नहीं पाता कि तुमसे प्यार करता हूँ.” अगर ई कविता हमरा खातिर रहे त तू आ जा. हम तहरा से कहत बानी कि हँऽ “हम तहरे से प्यार करीले. सिर्फ तहरे से. तहरे खातिर जीयत बानी आ तहरे खातिर मरब.” हमरा सुन्दरता आ टैलेन्ट पर पूरा मेडिकल कॉलेज लट्टू बा आ हम तहरा पर. तहरा हमरा पर गर्व होखे के चाहीं, पर ना होत होई. बा नू ई बात. काहे कि भारतीय मरदन के ई आदत होला कि ऊ अपना प्रेमिका भा पत्नी के अपना से नीचे रखे के चाहेलन. हम मेडिकल कॉलेज में बानी आ तूँ कॉलेज के बाहर. जदि तू अइसन सोचत होखऽ त सिर्फ एकबार आके कह दऽ कि श्वेता हम तोहार साथ देबे के वादा करत बानी त हम तहरा पर आपन मेडिकल कैरियर भी न्यौछावर क देब, हमरा नइखे बनेके डाक्टर. हमार सब मेहनत खाली तहरे खातिर रहे. मेडिकल में प्रवेश भी तहरे खातिर. तू मिल जा. हम समुझब कि हमार सब तपस्या सफल हो गइल… तहार श्वेता … सिर्फ तहार … तहरे.\n“आरे, एगो राज के बात त बतइबे ना कइनी. राजे ना, भगवान के महान किरिपा. तहार बाबूजी रामराज पार्टी के नेता हउवन नू. रेणुकूट (उ.प्र.) में बिड़लाके फैक्टरी मात्र एके बेर बन्द भइल रहे आ ओकरा के बन्द करावे के श्रेय तहरा बाबूजिए के बा नू. जानतारऽ, ई सब हमरा कइसे पता चलल. एक दिन तहार ऊ फोटो जवना में तू अपना बाबूजी का साथे बाड़ऽ, हमरा बाबूजी के हाथे लाग गइल. बाबूजी फोटो देखते कहले कि आरे ई त कृष्णदेव भाई के फोटो हऽ. ओकरा बाद ऊ हमरा से फोटो के बारे में पूछलन त हम बता दिहनी कि हमरा एगो बहुत बढ़िया दोस्त के हऽ. तब तक हमार बाबूजी अपना अतीत में खो चुकल रहले. ऊ बतावे लगले कि “हम आ कृष्णदेव भाई दूनो आदमी एके साथे जे॰पी॰ आन्दोलन में जेल में रहनी जा.” रिहन्द बाँध के एगो ममिला में जब हमार बाबूजी के फअसा दिहल गइल रहे त पता ना के तरी-के तरी तहरे बाबूजी हमरा बाबूजी के जान बचवले. हमार आ तहार बाबूजी बहुत अच्छा दोस्त रहे लोग, जेकरा एक-दूसरा से मिले आज २०-२५ बरिस हो गइल. भगवान बड़ा कारसाज हउवन. ऊ आदमी के कब, कहाँ आ कइसे मिलवा दीहें, एकर कवनो पता नइखे. राहुल, हमनी दूनू के मिलन दू गो बूढ़ दोस्तन के दोस्ती के रिश्तेदारी में बदल दी. तू हँ कह द. हम बाबूजी से बात क लेब. देखऽ, हम होली में तहार इन्तजार करब. तूँ ना अइबऽ त बहुत पछतइबऽ. ….देखऽ, बसन्त आ रहल बा….. तूही त हमरा जीवन के बसन्त हउवऽ. तूहूँ आ जा. अगर तू ना आइबऽ त जिनिगी भर अपना के माफ ना कर सकब. हम जेतना तड़पल बानी, जेतना रोवल बानी…. हमार आह तहरा के जीवन भर चैन से जीये ना दी. …तू जरूर अइबऽ राहुल. …. जरूर अइबऽ. हमार विश्वास अमर बा. जे अमर बा, ओकर मौत ना होखे. तहरा आवहीं के पड़ी. हम इन्तजार करेब, होली बीते के अन्तिम क्षण तक. जदि तू ना अइबऽ त समझ जा कि ऊ हमरा दिल के धड़कन के अन्तिम क्षण होई.\n– तोहरे श्वेता….. अपना राहुल के श्वेता …. श्वेता राहुल.”\nBhojpuri ladki ki chut me lund\nचले का बेर भउजी बोलली,”ए जी, रउआ त बड़ लबजा बानी हम कई बेर कहले होखब कि कवनो ओइसन बात होई त हमरा से जरूर कहब …. छिपाइब मत. …आ “त ना भउजी, हम तहरा से छिपाइब भला.” …. आ सब बात गंगा जी लेखान पचा के रखले बानीं.”\n“कवन बात भउजी” – हम चिहात पूछली. अभी भउजी कुछ बोलती कि माई दही पूड़ी लेले आ गइल आ हम दूइये चार कवर खइले होखब कि भइया चिचियाये लगले – “राहुल जल्दी करऽ, बस छूट जाई.”\nधीरे-धीरे समय बीतल. ई चिट्ठी वाली बात सभका मालूम चल गइल. मालूम चलित कइसे ना…. मेहरारूअन का पेट में त कवनो बात ना पचे. खैर, चिन्ता के असल बात ई ना रहे …. असल बात त रहे भइया के चिट्ठी. भइया लिखले रहले कि “राहुल तोहार सब बात हमरा मालूम चल गइल बा. हमरे ना, माई, बाबूजी, मउसा-मउसी, बड़-छोट, लइका-जवान सभका पता चल गइल बा. एह में लजाये-शर्माये वाली कवनो बात नइखे. ई जिनिगी के सहज आ स्वाभाविक प्रक्रिया हऽ. एहसे तू श्वेता का बारे में विस्तार से लीखऽ आ अगर उनकर कवनो फोटो होखे त भेज द. आगे के कार्रवाई हमनी का सहर्ष पूरा करब जा. पत्रोत्तर का इन्तजार में, तोहार भइया - मुकेश.”\n“धत मर्दे, त एहमें चिन्ता के कवन बात बा. बजवा ना दऽ बाजा, एही साल. तनी हमहूँ भउजी के देख के जी जाईं. …. जा ए राहुल, हम ना जानत रहलीं कि तू अतना कठकरेजा बाड़ऽ. आरे भइया के चिट्ठी पढ़के त तहरा छव फीट धरती से ऊपर कूद जाये के चाहीं. आ तू बाड़ऽ कि तहरा चिट्ठी पढ़के खुशी ना भइल, अचरज भइल.”\n” ना ए मनोज भाई, भइया के चिट्ठी पढ़के हमरा कवनो अचरज ना भइल काहे कि हम अपना घर के खुला माहौल से वाकिफ रहली. बाकिर का जवाब लिखीं भइया के. इहे चिन्ता लेस दीहलस. का ऊ आगे के प्रक्रिया …. आगे के कार्रवाई साँचहूँ पूरा कर पइहें ? … का हमार माई ई बर्दास्त कर पाई कि ओकर बहू हिन्दू ना मुसलमान लड़की हऽ जेकर असली नाम शबाना ह. आ अगर ऊ बर्दास्त कइयो ली, अपना बेटा खातिर, त का बेटा के इहे फरज ह कि ऊ अपना स्वार्थ खातिर अपना महतारी के एह बुढ़ापा में अइसन आत्मिक कष्ट देवे जवना में ऊ रूढ़िवादी समाज से टकरात टकरात दम तूड़ देव. ना-ना ई हमरा से ना हो सकी. हम सच्चाई ना उगिल सकब. हम भइया के लिख देब कि भइया तू जवन जानत बाड़ऽ, ऊ सब झूठ हऽ आ भउजी के जवन चिट्ठी हमरा अटैची में मिलल ऊ त एगो “कहानी के प्लाट” ह. देखिहऽ, कुछ दिन में कहानी छप के आ जाई.\n“ठीक बा, भइया के त झूठ बोल के समुझा देब कि ऊ कहानी ह. बाकिर अपना मन के कइसे समुझाइब. हम कइसे भुला पाइब शबाना के ऊ वादा कि “राहुल, देखऽ हमार माई एगो डाक्टर होइयो के बड़ी कड़ियल आ कट्टर धार्मिक भावना वाली महिला हियऽ. तू हमरा घर में राहुल बनके त ना चल सकेलऽ. एह से तू हमरा खातिर आपन एगो आउर नाम रख लऽ.” आ फेर उहे अपना पसन्द से हमरा खातिर एगो नया नाम चुनली – मु॰सरफराज खाँ.\nओही घरी चट से हमहूँ उनका के एगो नया नाम दे दीहलीं – श्वेता.\nएकदिन अचानके पास के थाना के गाड़ी आ गइल, कॉलेज में इन्सपेक्शन खातिर. ओह घरी हम क्लास रूम में रहलीं आ श्वेता कॉलेज के लाइब्रेरी से किताब इसु करवा के आवत रहली. तले उनकर नजर हमरा क्लास रूम के ओर आवत पुलिस के समूह पर पड़ल. ऊ काँप उठली आगे के घटना के कल्पना पर. बाकिर चेतना शून्य ना भइली. उनकर विवेक उनका के हिम्मत देलस आ बड़ी तेजी से हमरा पास अइली आ दुपट्टा फइला के फुसफुसा के बोलली – “राहुल दुपट्टा में हथियार डाल द, बाहर पुलिस”. हम दुपट्टा में हथियार डाल देनी आ ऊ धीरे से अपना जगहा पर जाके बइठ गइली.\nपुलिस के दल सभ लइकन के चेक करे लागल. हमार दुश्मन मुस्की काटे लगले. सोचले, आज त सब हीरोबाजी निकलिये जाई, बाकिर ओह गदहन के का पता कि प्यार में कतना ताकत होला. अइसन-अइसन छोट जुर्म त दुपट्टे में लुका जाला. ….. पुलिस हमरा पॉकेट में हाथ डललस. कुछ ना भेंटाइल. ऊ निराश होके आगे बढ़ गइल. हमार नजर श्वेता पर गइल. ऊ कनखी मार देली.\nप्यार आउर गहरा गइल. …. दिल के नदी में बाढ़ आ गइल बाकिर मर्यादा के बाँध ना टूटल.\nहमनी दूनो जानत रहलीं कि हमनी केतनो नजदीक आ जाईं, एक ना हो पाइब. एक होखे के मतलब बा, दू गो परिवार के विनाश आ प्यार के काम विनाश कइल ना ह … तूड़ल ना ह. निर्माण कइल ह …. जोड़ल ह. एकरा खातिर ऊ भले टूट जाव. प्यार करे वाला भले बर्बाद हो जाव. …. एही से शुरूए से हमनी दूनों सचेत रहलीं, एगो सीमा के भीतर. एह जवानी का दहलीज पर भी हमनी कबो बहकलीं ना. कानपुर छोड़ला का बाद त हम एगो चिट्ठियो ना लिखनी, उनका के भूला जाये के कोशिश में. बाकिर अचानके पाँच बरिस का बाद मिलल उनकर चिट्ठी हमरा के फेर से बेचैन क देलस. हम फेर ओही आग में धधके लगनी, जवना में पाँच बरिस पहिले धधकत रहीं. एक-एक दृश्य दिमाग में नाचे लागल. दिमाग के नस-नस फाटे लागल. मन जिनगी के बीतल पन्ना उलटे लागल.\nसावन के सोमार …. साँझ के बेरा आ टिप-टिप बरखा. हॉस्टल के सब लइका सिनेमा देखे गइल रहलन स. एगो हमहीं बाँच गइल रहनीं. सोचनी कि आज डट के पढ़ाई करब, बाकिर ओकनी के गइला का बाद, का जाने काहे हमार मन कइसन-कइसन दो होखे लागल. भीतर बहुत अशान्ति बुझाइल त बिड़ला मन्दिर चल देहनी, उहाँ पहुँचनी त देखनी कि मन्दिर लइकियन आ मेहरारूअन से खचाखच भरल बा. हमरा ई ना बुझात रहे कि आज मेहरारूअन के अतना भीड़ काहे बा? तलहीं हमार नजर हरियर साड़ी पेन्हले आ हरियरे बिन्दी लगवले, …. गजब के चुम्बकीय आकर्षण वाली एगो दिव्यांगना पर गइल. … आरे ई त शबाना हई. माने कि हमार श्वेता. ऊ मन्दिर से पूजा क के निकलत रहलीं. हम धीरे से उनका पीछा हो गइली आ पीछे पीछे चले लगनी, ऊ बहरा पानी के झरना के पास के घास के मैदान पर बइठ के अपना सखियन के इन्तजार करे लगली. हम नजर बचा के धीरे से उनका पीछा बइठ गइलीं आ फेर अपना दूनो हथेली से उनकर आँख मूद देलीं. छन भर खातिर ऊ चिहुँकली आ फेर बोले लगली – “ए सखी छोड़ऽ ना … ए गीता छोड़ऽ, ए सावित्री देखऽ ठीक ना होई …. तू बड़ी तंग करेलू ..अब लड़ाई हो जाई.”\nऊ भरि-भरि आँखि लोर लेले बोलली – “राहुल, दुनिया में बहुते अइसन अद्भुत आ आकर्षक चीज बा, जवना के निर्माण खाली देखे खातिर भइल बा, ओकरा के अपनावल नइखे जा सकत. हर “प्रिय” आपन ना हो पावे आ जे आपन ना हो पावे आ प्रिय होखे …ऊ “पूज्य” हो जाला….उहे ललक हमरा के विवश कइलस चिट्ठी लिखे खातिर – अइसन चिट्ठी जवन तोहरा के विवश कइलस इहवां आवे खातिर. ….आखिर हमार साध पूरा हो गइल. तोहार दर्शन हो गइल. हमरा ओरि देखऽ हम तोहरा के जी भरके देखे के चाहत बानी. जवना चीज के अपनावल नइखे जा सकत, ओकरा के जी भर के देखहीं के पड़ेला. …. हम केकर दोष दीं….ए रूढ़िवादी समाज के …. अपना दुर्भाग्य के … आ कि माई खातिर बेटी के कर्तव्य के… हँ राहुल हँ …हमार माई त कहिये से सरफराज के आपन दामाद मान चुकल बिया. जब ओकरा ई पता चलल रहे कि सरफराज हरमेशा खातिर कानपुर छोड़ देले बाड़न आ उनकर कवनो पता ठेकान हमरा पास नइखे, त ऊ बड़ा दुखी भइल.\nBhojpuri ki mast sex kahani\nDosto kaise lagi meri yeh new bhojpuri sex kahani? Please comment karke jarur likhna.\nbhojpuri boor chudai xxx kahani Downloads Search – high quality xxx porn mp4 videos,adult 18+ downloads,indian,telegu,tamil,bangladeshi,pakistani.Monalisa Ki Chudai Bhojpuri Porn Videos, Katil Dance From India Bihar Bhojpuri Big Bobs Dance Ladki Ke. Bhojpuri Nude,Bhojpuri Me Bur Chudai Ki Kahani. Bhojpuri Me Bur Chudai Ki Kahani\nCategories Antarvasna chudai kahani, Desi chudai kahani, Desi chudai stories, Hindi sex story Tags bhojpuri chudai, Bhojpuri Nude, bhojpuri sex kahani, bur chudai kahani, desi sex stories, tamil sex story, xxx mp4 porn video, xxx story\nPrevious: Barish me chudai desi kahani\nNext: khet mein devar bhabhi ki sex


टटका खबर, शनिचर, 27 मार्च 2021 – टटका खबर\nMar 27, 2021 असम, चुनाव, पंचायत, पश्चिम बंगाल, प्रधानमंत्री नरेन्‍द्र मोदी, बांग्लादेश, बिहार विद्यालय परीक्षा समिति इंटरमीडिएट परीक्षा फल, मैथिल कवि विद्यापति, विधानसभा\nबांग्लादेश के यात्रा पर गइल प्रधानमंत्री नरेन्‍द्र मोदी कहनी कि भारत आ बांग्‍लादेश दुनु का सोझा व्‍यापार-वाणिज्‍य के एके जइसन अवसर बा. दुनु देश आतंकवादो के खतरा झेलत बा. बांग्‍लादेश के आजादी के स्‍वर्ण जयंती पर ओहिजा के छात्रन ला छात्रवृत्ति के घोषणा कइनी प्रधानमंत्री आ ओहिजा के 50 गो उद्यमियन के भारत में स्‍टार्ट-अप पहल में शामिल होखे ला नेवतनी. भारत का तरफ से बंगबंधु शेख मुजीबुर्रहमान के दीहल गइल गांधी शांति पुरस्‍कार शेख मुजीबुर्रहमान के पुत्री शेख रेहाना लिहली.\nअसम अउर पश्चिम बंगाल के विधानसभा चुनाव के पहिला चरण के मतदान आजु होखे जा रहल बा.\nयूपी के पंचायत चुनाव के घोषणा हो गइल बा. एकर जानकारी राज्य निर्वाचन आयुक्त मनोज कुमार लखनऊ में दिहलन. चुनाव चार रण में होखी आ 15, 19, 26, आ 29 अप्रैल के करावल जाई.\nकोविड छूत के बढ़ती का बावजूद केन्द्रीय स्‍वास्‍थ्‍य मंत्री डॉ. हर्षवर्धन भरोसा जतवलन कि कोविड के दुनु टीका पूरा सुरक्षित आ बचावक बा. जान लीं कि अबले देश में पांच करोड पचपन लाख से अधिका कोविड टीका लगावल जा चुकल बा.\nमहागठबन्हन के गोहार पर बिहार बन्द के असर कई जगहा देखे के मिलल. कुछेक जगहा लोग ट्रेनो का आवाजाही रोके के कोशिश कइल.\nबिहार विद्यालय परीक्षा समिति इंटरमीडिएट परीक्षा फल काल्हु जारी हो गइल. महज एकइसे दिन में परिणाम देके देश में एगो नया रिकार्डो बन गइल. विज्ञान, कला, आ वाणिज्य तीनों में लइकिए बाजी मरले बाड़ी सँ. कुल 78.04 प्रतिशत परीक्षार्थी पास भइल बाड़ें.\nदरभंगा हवाई अड्डा के नाम मैथिल कवि विद्यापति का नाम पर राखे के प्रस्ताव केन्द्र सरकार के भेजल गइल बा.\nनई दिल्‍ली में चलत निशानेबाजी विश्‍व कप प्रतियोगिता में भारतीय टीम पुरूष वर्ग के 50 मीटर राइफल स्‍पर्धा के स्‍वर्ण पदक जीतलसि.\nबैंडमिंटन में भारतीय महिला आ पुरूष खिलाडी पेरिस में होखत ऑर्लियंस मास्‍टर्स के सेमीफाइनल में पहुंचले.\nपुणे में होखत दुसरका एकदिना क्रिकेट अंतर्राष्‍ट्रीय मैच में भारत से मिलल 337 रन बनावे के लक्ष्‍य छह विकेट गँवा के पूरा करत इंग्‍लैंड भारत के हरा दिहलसि.\nशेयर बाजार में शुक का दिने तेजी देखे के मिलल. सोना के दाम में मामूली गिरावट भइल बा.


बतकुच्चन – ६३ – Anjoria\nआजु जब बतकुच्चन लिखे बइठल बानी त घर दुअरा, खेते खरिहान, सड़क बधार सगरी ओर आसमान से आग बरसत बा. आ एह आग से राजनीतिओ बाच नइखे पावल. पेट्रोल क दाम में बढ़ोतरी का खिलाफ जनता अगियाइल बिआ आ राजनीतिक दल विरोध करे में लागल बाड़े. जे विरोध करत बा ओकरो मालूम बा कि दाम त बढ़हीं के रहे. बाकिर विरोध करे क बा त करहीं के पड़ी. समाचार देखला से साफ हो जात बा कि जहाँ जहाँ विरोधी दल वालन के सरकार बा ओहिजा ओहिजा विरोध जम के होखत बा. कुछ राजनीतिक दल कनियओ क भाई आ दुलहवो के भाई वाला रूख अपनवले बाड़ें. उनुके समर्थन से केंद्र के सरकार चलत बिया बाकिर ओकरा के समर्थन देत रहींहे आ सड़कि पर जनता के बरगलावे खातिर आपन विरोधी रुखो अपनवले रहीहें. अगर ममता, मुलायम, करूणानिधि चाह लेसु त केंद्र सरकार के का बेंवत कि ऊ एह लोग के खिलाफ फैसला ले लेव. बाकिर सभे जानत बा कि हाथी के खाए वाला दाँत दोसर होला आ देखावे वाला दाँत दोसर. आ एह दाँत से याद पड़ि गइल कि रिश्ता चार तरह के होला. खून के रिश्ता, दाँत निपोरन, देह देखावन, आ चूल्ह अगोरन. अब खून के रिश्ता बतावल त जरूरी नइखे बाकिर दाँत निपोरन, देह देखावन, आ चूल्ह अगोरन का बारे में तनी साफ कर दिहल जरूरी लागत बा. दाँत निपोरन में दोस्त मीत आ मतलबी चापलूस लोग आवेला जे हर बाति में दाँत निपोरले हिंहियात फिरेला. अइसनका दोस्त राजनीति में अधिका मिलेलें. फेर में त रहीहें आपन गोटी लाल करे के बाकिर सामने वाला का सोझा अइसन हिनहिनात रहीहें कि लागो उनुकर सबकुछ सामनहीं वाला खातिर बा. देह देखावन रिश्ता में दामाद, साढ़ू, फूफा वगैरह आवेलें जे नजर त हर जग परोजन में अइहें बाकिर भरसक कोशिश रही के देह लउकतो रहो आ बाचलो रहो. चूल्ह अगोरन में मामा आ सार जइसन लोग आवेला, ममो त सारे होखेलें बाप के. ई लोग जब कबो आई त मिनट दू मिनट भलहीं दुअरा ठहरि जाई बाकिर तुरते बहिना कहत चूहानी के रूख क ली लोग. एहिसे एह लोग के चूल्ह अगोरन कहल जाला. अब रउरा सोचीं कि राजनीति के चूल्ह अगोरन के होला. राजनीति के चूल्ह अगोरन खातिर एगो अउरी प्रचलित नाम ह किचन कैबिनेट भा कोटरी. ई लोग के रिश्ता सीधे आलाकमान से होला आ समुझदार लोग एह लोग से अझुराव ना. अब मामा शब्द कुछ दोसरो मतलब राखेला. पता लगावे क होखे त कोलकाता के कवनो सिपाही के मामा कहि के देख लीं तुरते सगरी मतलब साफ हो जाई. अगर राउर मामर हेठ ना करि दिहलें त ऊ साचहूं मामा होखीहें. मामर हेठ कइल एगो भोजपुरी कहाउत ह केहू के घमंड तूड़े के. मामर हेठ करे के मौका राजनीतिओ में केहू ना छोड़े. आ एह मौका पर अचके याद आवत बा कि आजु आपन सेनाध्यक्ष वीके सिहं रिटायर होत बाड़न. बहुते कोशिश भइल कि एह जनरल के मामर हेठ कर दिहल जाव बाकिर ऊ हर दाँव खाली करावत चलि गइलें. अन्ना के टीम के मामर हेठ करे में सगरी राजनेता लागल बाड़ें काहे कि एह टीम का चलते सभका खातिर मुश्किल होखल जात बा. दोष लगावे वाला के कुछ सोचे क ना होला. ओकरा त बस अछरंग लगावे के बा. आ ई रंग अइसन होले कि अगर कमजोर चमड़ी भेंटाइल त ओकरा पर अइसन चढ़ी कि छोड़वले ना छूटी. देख लीं एक लाख रुपिया घूस लेबे वाला आजु जेल में बा आ एक लाख करोड़ रुपिया बटोरे वाला मस्त घूमत बाड़ें. ऊ जानत बाड़ें कि बड़का चोरन के केहू कुछ ना करि सके. अगलगी में कुकुर ना जरसु ई बाति सभे जानेला. बाकिर आसमान से जवन आगि बरसत बा ओकरा से कइसे बाचल जाव. चलीं तनी छाँहे बइठल जाव.


टटका खबर, शनिचर, १७ मार्च २०१२ – टटका खबर\nटटका खबर, शनिचर, १७ मार्च २०१२\nराज्यसभा के दस सीट खातिर होखे वाला चुनाव में सपा के छठवाँ उम्मीदवार जया बच्चन आजु आपन परचा दाखिल कर दिहली. भाजपा का तरफ से विनय कटियार के परचा दाखिल भइल. अगर अउरी केहू के परचा दाखिल नइखे होखत त ई दसो उम्मीदवार चुनाव जीत जइहें आ वोट करावे के जरूरतो ना पड़ी. असली झंझट दसवें सीट के बा जवना खातिर केहू रशीद मसूद से जोर आजमाइश कर सकेला. रशीद मसूद सपा छोड़ के कांग्रेस में गइल रहले बाकिर मौजूदा राजनीतिक हालात में सपा उनुकर खुला विरोध ना कर पाई.\nआजम खाँ सही तरीका से पूरा तरह किरिया ना लिहले रहले जवना चलते उनुका फेरू काल्हु किरिया लेबे के पड़ी. एह किरिया समारोह में कुछ अउरियो मंत्री के किरिया दिआवल जा सकेला.\nआपसी खींचतान का चलते तीन दिन बादो मंत्रियन का बीच विभाग के बँटवारा ना हो पावल. ताकतवर मंत्री लोग अपना खातिर त मलाईदार विभाग चाहते बाड़न, अपना लगुओ भगुअन खातिर बढ़िया विभाग चाहत बा लोग जवना से बँटवारा करे में दिक्कत होखत बा अखिलेश के.\nसमाजवादी पार्टी अपना खातिर आचार संहिता बनवले बिया जवना मुताबिक प्रदेश स्तर के नेता आ जिला के मौजूदा आ पूर्व अध्यक्षे अपना गाटी पर पार्टी के झंडा लगा पइहें. एह काम खातिर पुलिसो के मदद लिहल जाये के बात कहल गइल बा.\nकिरिया लिहला का दिने मंच पर भइल बवाल के दोषी दस गो कार्यकर्ता आ गाजियाबाद में सेवायोजन कर्मियन से मारपीट के आरोपी दू गो कार्यकर्ता के पार्टी से निकाल दिहल गइल बा.\nमायावती के सुरक्षा में आजु सरकार कटौती कर दिहलसि. उनुकर जेड प्लस सुरक्षा बहाल राखल जाई बाकिर ओतने सुविधा मिली जतना मुख्यमंत्री रहल लोग के बाद में दिहल जाले. जइसे कि माया राज में मुलायम सिंह भा कल्याण सिंह के मिलत रहुवे.\nप्रदेश सरकार लोकायुक्त एन के मेहरोत्रा के कार्यकाल दू साल अउरी बढ़ावे के संस्तुति राज्यपाल से कइले बिया.\nलोकायुक्त पिछला सरकार में मंत्री रहल नसीमुद्दीन सिद्दिकी आ उनुका कुछ परिजन का खिलाफ आमदनी से बेसी के संपति राखे के जाँच केन्द्रीय एजेन्सी से करवावे के सलाह मुख्यमंत्री के भेजले बाड़न. पिछला सरकार का दौरान मुख्यमंत्री लोकायुक्त के सलाह माने से मना कर दिहले रही.\nबिहार सरकार दावा कइले बिया कि साल २०१६ १७ ले बिहार बिजली का मामिला में आत्म निर्भर हो जाई. अगिला चार साल में बिहार में आठ हजार दू सौ मेगावाट बिजली अउर बने लागी.\nबिहार से राज्यसभा चुनाव में जदयू आ भाजपा मिल के छह गो सीट जीत सकेले बाकिर छठवा सीट पर रस्सा कशी चलत बा. जदयू चाहत बिया कि ऊ सीट ओकरा के दिहल जाव आ भाजपा आपन २१ गो अधिका वोट ओकरा के दे देव. जबकि भाजपा चाहत बिया के छठवा सीट खातिर ओकरा उम्मीदवार के जदयू आपन तेरह गो अधिका वोट दे देव. भाजपा का तरफ से रविशंकर प्रसाद आ धर्मेन्द्र प्रधान के आपन उम्मीदवार बना चुकल बिया तिसरका नाम अबही तय नइखे. बाकिर एह सीट खातिर एसएस अहलूवालिया के नाम चलत बा.\nरोहतास जिला के नासरीगंज के थानाध्यक्ष शिव कुमार सिहं के लाइन हाजिर कर दिहल गइल बा. उनुका के माले सचिवे भईया राम यादव के हत्या मामिला में लापरवाह मानल गइल बा.\nआजु से सहरसा पटना का बीच राजरानी एक्सप्रेस चलल शुरू हो गइल. एकरा के शरद यादव आ दिनेश चन्द्र यादव हरियर झंडी देखवले.\nरेलमंत्री दिनेश त्रिवेदी के कहना बा कि ऊ तबले इस्तीफा ना दीहें जबले ममता उनुका के लिख के ना दीहें. ओने तृणमूल संसदीय दल के सचेतक उनुका के सलाह दिहले बाड़न कि निकलला से पहिले इज्जति से सरकि लेस. काहे कि उनुका के हटा के मुकुल राय के रेलमंत्री बनल तय बा. एह मामिला में कांग्रेस के कहना बा कि ई तृणमूल के आंतरिक मसला ह आ उहे सलटावे एह मसला के.\nप्रधानमंत्री आजु तमिलनाडू मुख्यमंत्री जयललिता के भरोस दिहले कि श्रीलंका के अति विशिष्ट व्यक्तियन के तमिलनाडु यात्रा का बारे में राज्य सरकार के पहिले बता दिहल जाई.\nराज्यसभा चुनाव खातिर केंद्रीय मंत्री विलास राव देशमुख, तृणमूल कांग्रेस के मुकुल रॉय, कांग्रेस प्रवक्ता अभिषेक मनु सिंघवी, तृणमूल कांग्रेस के उम्मीदवार कुणाल घोष, नदीमुल हक आ विवेक गुप्ता परचा दाखिल कइले. राजीव शुक्ला के महाराष्ट्र से आ नरेंद्र बुढानिया के राजस्थान से कांग्रेसे आपन उम्मीदवार बनवले बिया. छत्तीसगढ़ से डॉक्टर भूषणलाल जांगिड़ परचा भरले बाड़न. अबही सोमार ले परचा दाखिल कइल जा सकेला.\nआंध्र प्रदेश में अतवार का दिने विधानसभा के सात गो सीट पर उपचुनाव के मतदान होखे वाला बा.\nदिल्ली में पिछला महीना एगो इजरायली राजनयिक के कार पर बम फेंके के आरोपी ईरानी नागरिक के प्रत्यर्पण खातिर दिल्ली पुलिस लागल बिया. ई आदमी, मसूद सदाकतजादे, मलेशिया पुलिस का गिरफ्त में बावे.\nमध्यप्रदेश में भाजपा राज्यसभा के चुनाव खातिर नजमा हेपतुल्ला, थावरचंद गहलोत, फग्गन सिंह कुलस्ते आ कप्तान सिंह सोलंकी के आपन उम्मीदवार बनवले बिया. एक सीट पर कांग्रेस के उम्मीदवार जीती.\nपाकिस्तानी न्यायिक आयोग २६/११ के मुम्बई आतंकी हमला के चार गो मुख्य गवाहन के बयान दर्ज करे के काम पूरा कर लिहलसि.\nसीरिया के राजधानी दमिश्क में भइल दू गो विस्फोट में कम से कम २७ लोग मारल गइल बा आ ९७ गो लोग घवाहिल हो गइल बा. सीरिया सरकार एह हमला के दोष अलकायदा पर लगवले बिया.\nलीबिया कहले बा कि ऊ मौरिटेनिया से कर्नल गद्दाफी के खुफिया प्रमुख अब्दुल्लाह-अल-सेनुसी के प्रत्यर्पण खातिर कही जिनका के मोरिटेनिया में फर्जी पासपोर्ट पर घूसत घरी पकड़ल गइल बा.\nश्रीलंका के मानवाधिकार रिकार्ड के बारे में संयुक्त राष्ट्र मानवाधिकार आयोग में अगिला हफ्ता एगो प्रस्ताव पेश हो सकेला. श्रीलंका के सेना प्रमुख लेफि्‌टनेंट जनरल जगत जयसूर्या के कहना बा कि ई प्रस्ताव एगो चुनौती बावे जवना से श्रीलंका के निपटे के बा.\nपूर्वी तिमोर में राष्ट्रपति पद के मतदान पूरा हो गइल बा.\nअमरीका के कैलिफोर्निया में इंडियन वेल्स टेनिस टूर्नामेंट में महिला डबल्स फाइनल में आजु रात सानिया मिर्जा आ एलीना वेसनिना के जोड़ी अमेरिका के लीजल ह्यूबर आ लीजा रेमण्ड के जोड़ी से होखी.\nबाजील में स्विस ओपन बैडमिंटन टूर्नामेंट के सेमीफाइनल में आजु भारत के साइना नेहवाल के सामन जापान के मिनात्सु मितानी से होखे वाला बा.\nढाका में एशिया कप क्रिकेट प्रतियोगिता में अतवार का दिने भारत आपन आखिरी लीग मैच पाकिस्तान से खेली. फाइनल में चहुँपे खातिर भारत के ई मैच हर हाल में जीते के पड़ी.\nवित्त मंत्री प्रणब मुखर्जी के कहना बा कि सबसिडी घटा के सकल घरेलू उत्पाद के पौने दू फीसदी कइल जरूरी बा. अबही ई ढ़ाई फीसदी के स्तर पर बा.\nअमेरीकी उद्योग जगत के कहना बा कि भारत के आम बजट में अइसन सुधार नइखे झलकत जवना के उमेद रहुवे.\nअनुमान से उलट आजु बोर्ड परीक्षा में कुछ कड़ाई देखे के मिलल जवना में गाजीपुर के पांच गो केन्द्र व्यवस्थापकन का खिलाफ केस दर्ज करावल गळ आ जौनपुर में नकल करावत दस गो कक्ष निरीक्षकन का खिलाफ कार्रवाई कइल गइल बा. आजु हजारो परीक्षार्थी नकल पर कड़ाई का चलते आपन इम्तिहान छोड़ दिहलन.\nबनारस हिन्दू विश्वविद्यालय के ९४वाँ दीक्षान्त समारोह में लोकसभा स्पीकर मीरा कुमार का हाथ से उपाधि बाँटल गइल. आजु का समारोह में अमिताभ बच्चन के मानद डी लिट्, आ भारतीय कृषि अनुसंधान परिषद के महानिदेशक डा॰एस अयप्पन अउर जे एनयू के कुलपति सुधीर कुमार सपोरो के डीएससी के मानद उपाधि दिहल गइल. दीक्षान्त समारोह के अध्यक्षता कुलपति डा॰कर्ण सिंह कइलन.


देवास बैंक नोट प्रेस में आजु से तीनो पाली में नोटछपाई शुरू – टटका खबर\nदेवास, 17 अप्रैल. देश भर का एटीएम मशीनन में नगदी कै कमी का चलते मध्यप्रदेश के देवास के बैंक नोट प्रेस में आजु से तीनो पाली में नोट छापे के काम शुरू हो गइल बा.\nबैंक नोट प्रेस के उप महाप्रबंधक आर सी मोटवानी ई जानकारी देत कहलन कि देवास में 500 आ 200 रूपिया वाला नोट के छपाई हो रहल बा. आ छपाई के मात्रा बढ़ावे खातिर अब तीने पाली में नोट के छपाई शुरू हो गइल बा.\nदू हजार रुपिया का नोट का बारे में पूछला पर कहलन कि ई नौट देवास में ना छपे आ ओकर छपाई एह घरी अइसहूं बन्दे बा. काहे का बारे में कहलन कि ई प्रशासन के नीति पर निर्भर होला आ प्रबंधन एह बारे में कुछ ना कह सके.\nदेश में कई जगहा चुनाव आ परब त्योहारनो का चलते लोग एह घरी नकदी के इस्तेमाल बढ़ा दिहले बा एहू से नोट के कमी हो गइल बा. कुछ लोग आपन करिया कमाई फेरु गुलाबी मे धरे लागल बा आ सरकारो का नजर में ई बाति आइल बा काहे कि बैंकन में ई नोट बाजार से लवटि के आवल कम हो गइल बा.\nTags: करिया कमाई, नोटछपाई


टटको में टटका खबर : 27 अक्टूबर 2014, सोमार – Anjoria\nलोकसभा अध्यक्ष सुमित्रा महाजन का मौजूदगी में राष्‍ट्रपति प्रणब मुखर्जी 27 अक्‍टूबर, 2014 का दिने नई दिल्‍ली में 27वें महालेखाकार सम्मेलन के उद्घाटन करत.\nउत्तर प्रदेश लेखपाल संघ के गोहार पर आजु राज्य के लेखपाल बेमियादी हड़ताल पर चल गइले.\nबस्ती जिला के महुअर गाँव का लगे आजु आगो ट्रक से टकरा के एगो मोटरसाइकिल सवार के मौत हो गइल. मोटरसाइकिल पर सवार दोसरका आदमी घवाहिल हो के बाँच गइल बा.\nपश्चिम बंगाल के वीरभूम जिला में आजु सोमार का दिने दू गो राजनीतिक गोल के लोग का बीच भइल झगड़ा में तीन आदमी के मौत हो गइल. झगड़ा तृणमूल आ भाजपा का लोग का बीच भइल आ दुनू गोल एक दोसरा पर अछरंग लगावत बाड़े.\nहरियाणा के मुख्यमंत्री मनोहर लाल खट्टर सोमार का दिने कहलन कि कांग्रेस सरकार का दौरान भइल जमीन सौदा, खास क के रॉबर्ट वाड्रा से जुड़ल सौदा, का मामिला में बदला लेबे का नीयत से कवनो काम ना होखी बाकिर कानून आपन काम करी.\nलोकसभा चुनाव का बेरा वाराणसी में गंगा सफाई अभियान चलावे के वादा पूरा करे खातिर प्रधानमंत्री नरेंद्र मोदी के टीम काल्हु मंगल का दिने वाराणसी के दौरा करी. टीम के अगुआ रहींहे कैराना से भाजपा सांसद आ जल संसाधन संसदीय समिति के अध्यक्ष हुकुम सिंह.\nचेन्नई में चलत जेएसडब्ल्यू-पीएसए चैलेंजर स्क्वॉश टूर्नामेंट में आजु सोमार का दिने भारत के रवि दीक्षित आ हरिंदर पाल संधू आपन-आपन क्वार्टर फाइनल मैच जीत के सेमीफाइनल में चहुँप गइले.\nरोहतास जिला के लालगंज गांव में आजु एगो नवही गरदन में फंदा डाल के खुदकुशी क लिोहलसि. कारण के पता लगावत बिया पुलिस.\nसपा के राष्ट्रीय अध्यक्ष मुलायम सिंह यादव आजु अपना बेटा आ यूपी के मुख्यमंत्री अखिलेश यादव के फेरू तीन बरीस ला पार्टी के प्रदेश अध्यक्ष घोषित क दिहलन.\nजौनपुर जिला के सुजानगंज इलाका में साइबर क्राइम करे वाला चार जने के गिरफ्तार क के ओकनी का लगे से लैपटाप, मल्टीमीडिया मोबाइल फोन, मॉडम, पेनड्राइव आ एगो रजिस्टर जब्त कइलसि पुलिस.\nआजु सोमार का दिने केन्द्र सरकार सुप्रीम कोर्ट के विदेश में करिया धन राखे वाला आठ जने के नाम बता दिहलसि. बाकिर ई ना बतवलसि कि एह लोग के खाता मे धन केतना जमा बा.\nपूर्वी चंपारण जिला के पताही इलाका के परसौनीकपुर गांव में आशिकई का फेर में एक आदमी के गोली मार के हत्या क दिहल गइल बा.\nदिवाली का मौका पर दिहल बिजली के भरपाई करत यूपी में बिजली के भयंकर कटौती के दौर फेरू शुरु हो गइल बा.\nवियतनाम के प्रधानमंत्री नुएन तन जुंग सोमार का दिने बोधगया जा के महाबोधि मंदिर में विशेष प्रार्थना कइलन. ऊ बिहार के मुख्यमंत्री जीतन राम मांझी का साथ कुछ मुद्दन पर बातचीत कइलन.\nमुंबई शेयर बाजार आजु सोमार का दिने गिरावट का साथे बन्द भइल. सेंसेक्स में 98 अंक के आ निफ्टी में 23 अंक के गिरावट दर्ज भइल.\nनई दिल्ली के त्रिलोकपुरी इलाका में सोमारो का दिन तनाव पसरल रहल. पुलिस के कहना बा कि बवाल शुरू करावे वालन के चिह्न लिहल गइल बा अ जल्दिएओकनी के गिरफ्तार क लिहल जाई.\nमहाराष्ट्र में सरकार बनावे का प्रक्रिया में सोमार के अइसन लागल मानो शिवसेना मन बना लिहले बा भाजपा का साथे सरकार में शामिल होखे के. ओने राकांपा के कहना बा कि भाजपा सरकार के विश्वास मत लेबे का बेरा ऊ सदन के बाहर निकल जाई.\nसंसद के शीतकालीन सत्र 24 नवंबर से शुरू हो सकेला अइसन संकेत मिलल बा.\nबलिया के सदर कोतवाली इलाका में मालगोदाम रोड का लगे एगो कम्प्यूटर शो रूम में आजु भोर में आग लगला से एक आदमी के जर के मौत हो गइल.\nमुहर्रम के शुरु भइला पर काल्हु पहिला मोहर्रम पर जौनपुर के बाजार भुआ से अलम के जुलूस निकलल आ रात में मुफती मोहल्ला में जरत दहलत अंगार पर लोग मातम मनावल.\nभोजपुरी इलाका के महापर्व छठ आजु नहाय खाय का साथ शुरू हो गइल. काल्हु खरना होखी आ परसो दिन भर के उपास का बाद साँझ बेरा भगवान आदित्य के अर्घ्य दिहल जाई.\nआजु सोमार का दिने सुप्रीम कोर्ट करिया कमाई वाला धन का मामिला में नाम खुलासा करे के भारत सरकार के हलफनामा दायर करे के इजाजत दे दिहलसि.\nमहाराष्ट्र में मुदखेड़ा से नया चुन के आइल भाजपा विधायक गोविंद एम.राठौर के आजु सोमार का भोर मेें दिल के दौरा पड़ला से निधन हो गइल. विधानमंडल के सदस्य संख्या अब 287 हो गइल आ भाजपा के विधायक घट के 122.\nकाल्हु अतवार का दिने अफगानिस्तान से इंग्लैंड आ अमेरिका के आखिरी सैन्य टुकड़िओ वापिस हो गइल आ अफगानिस्तान के सुरक्षा बल ओह सैन्य अड्डन के नियंत्रण ले लिहले.\nPrevious Post: भोजपुरी पंचायत के नवम्बर 14 के अंक\nNext Post: टटको में टटका खबर : 28 अक्टूबर 2014, मंगल


भेड़िया - डा उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा Katha भेड़िया - डा उमेशजी ओझा\nभेड़िया - डा उमेशजी ओझा\nपरसतुत कहानी भेड़िया डा उमेशजी ओझा जी के बढ़िया कहानीन में से एगो बे। ई कहानी प्रतीकात्मक बे औरी प्रतीक के सहारे आज के समाज में आइल भयानक सच के दर्शावत बे। अपना कहानी में उमेश जी बलात्कार के समस्या के बारे में लिखले बानी लेकिन प्रतीक के माध्यम से। उहाँ के एगो बलात्कारी के भेड़िया के प्रतीक के जरिए कहानी आगे बढ़वले बानी। कहानी में भेड़िया एगो बलात्कारी हऽ औरी दादी ई जानत बाड़ी लेकिन छोट लइकी के ई बात ना बता के खाली भेड़िया बातवत बाड़ी ताकी छोट मन पर डर ना बइठे। प्रतीक के माध्यम से वीभत्स साँच भी बिना केवनो डेरवावे वाला सबद के परियोग के कह जा सकेला इ कहानी के सबसे बढ़िया बात बा। कुल्ह मिला के लेखक अपनी बात के ढंग से कहले बाड़न औरी पाठक भी एके आसानी से समझ सकेला बिना बहुत परियास के।\nएतवार के दिन, ऑफिस बंद रहे, हम बंदी के भरपूर आनंद उठावल चाहत रही। हम आपन पत्नी गीता के साथे सान्झिखे छत प लागल झुला प बैइठ के आलू के चिप्स आ चाय के आनंद लेत रही। तबही बगल में बईठल हमार प्रिये पत्नी गीता आसमान के निहारत एकदम से शांत हो गईल रही। आ हम आपन आफिस के बात लेके बकबक कईले जात रही। लेकिन हमार बात सुनेवाला जे कहा कोई रहे। जे भी रहे ऊ तऽ सुन कही आकाश में भुला गईल रहे। तबही बुझाईल कि हमार केहू बात नईखे सुनत। आ एके हाली हमार नजर गीता के ओरी गईल त देखनी कि गीता तऽ एकदमे आसमान के निहारत कही भुला गईल बाड़ी। एकरा प हम झुझुलात गीता के पकड़ी के जोर से झकझोर दिहनी।\n“अरे ये भगवन कहा भुला गईल बाडू’’।\nगीता धेयान टूटते कुछ सोचत, कही भुलाईल, कुछ ईयाद करऽत, बोलली, “जानत बानी, जब कबो अकेले बईठेनी त दादी के इयाद आवेला, तऽ उनका साथे हरदम भेड़िया भी ईयाद आ जाला. बाबूजी जब कबो छुट्टी में गाँव जइतऽन त उनका साथे हमहू सब भाई बहिन भी जात रही जा। दादी त खुद आँगन में सुतऽत रही आ हमनी के घरऽन में सुतावत रही। उनका ई बात के डर रहे कि कही कवनो भेड़िया घर के भीतर से लईकियन के उठा न ले जाव। हमहूँ जोश भरल अंदाज में कहत रही कि ‘दादी! भेड़िया जब उठाके ले जाई त का हमनी के नींद न खुलीऽ? हमनियो के लाठी से मारी-मारी के ओकरा के भगा ना देइब जा।’ बाकिर हमनी के पूरा भरोसा रहे कि भेड़िया के आवे के हाल में दादी के बोलावला के सिवा कुछू कर भी नईखी जा सकत। हमनी के दादी से कहीं जा कि दादी आपन हिम्मत और ताकत के मसहुर दादी अपनि हँसुआ से भेड़िया प हमला कऽ के ओकर गर्दन काट दिहें। ए बात प दादी धीरे से मुस्करा देस. बाकी दादी कबो-कबो हताश आ कबो-कबो विश्वास भरल भाव से कहस कि, “बेटा इहे फरक हऽ शेर अउर भेड़िया में। शेर आपन शिकार के शिकार लेखा झपटेला, आ भेड़िया ओकरा से पाहिले ईयारी करेला, ओकरा के गुद्गुदावेला आ हँसावेला। लोग कहेला कि भेड़िया के हंसत खेलत लईकी के खाए में मजा आवेला। येही से भेड़िया सुतल शिकार के दबे पाँव उठाके ले जाला कहीं दूर..............एकांत में। ओकरा के आपन पंजा आ गर्दन से पाहिले गुद्गुदावेला, फेरु जब ओकर शिकार बहुत खुबे खुश होक हँसे और खिखिलाये लागेला त ओकरा के आपन शिकार बनावेला।’’\nहमनी के दादी के इ सऽभ बात कवनो पारी कथा निहन से भी ज्यादा रोमांचक लागत रहे। आ हमनी के कवनो दिन भेड़िया के आ जाए के कल्पना से पहिले खुश आ बाद में डेरा जात रही जा।\nभेड़िया के नाम सुनिके तनी बड़ा अजीब लागल कि आखिर भेड़िया काहे भला ऊ लईकिये के आपन शिकार बनाई? हम दादी से धीरे से पूछनी कि दादी आखिर भेड़िया आदमी ह आ कवनो जनावर? ऊ कहली “अरे का पूछ देलू बबुनी? ऊ त देखे में एक दमे से आदमिये निहन लागेला, दुगो गोड, दुगो हाथ, बाकी राती में ओकर आखी खाली लाल बत्ती निहन बरेला। ऊ ओ घरी एक दम से जनावर हो जाला। आ जवना राती के ओकरा कवनो शिकार ना मिलेला त बड़ो आदमी के मुह नोच के भाग जाला। एही से ओकर नाम भेड़िया राखल बा”।\nएक हाली हमनी के छुटी में घरे गईनी जा त अबकी हाली हमनी के जिद पकडनी जा दादी के साथे आगन में सुते के। अबकी हाली आँगन के भी नक्सा बदल गईल रहे। आँगन के घेरा के उचाई काफी बढ़ा दिहल गईल रहे। बड़ी जिद कईला के बाद दादी अपना साथे हमरा के लेके सुते के तेयार हो गईली। हम ख़ुशी से उछले लगनी कि आजू दादी के साथे आँगन में सुते के मिली। हमार भाईओ दादी के साथे सुते के बोले लागल। एह प दादी बोलऽली “अरे! तू त लईका हवऽ। तहरा कवन बात के डर बा। डर त बस लईकिये के बा। भेड़िया त खाली लईकिये सभ के ले जाला। जा तू दूआर प चाचा के साथे सूतऽ। जा।’’\nरात हो गईल खाना-ओना खाके हम दादी के साथे सुते खातिर दादी के लगे गईनी। दादियो खाना खाके अईली आ खटिया प चढ़ऽते सुते से पाहिले एक गोड़ आपन आ एक गोड हमार एके साथे रस्सी से बान्हे लगली। हम चुप-चाप उनका के देखऽत रहीं। तबही दादी बोलली कि “का देखत बाड़ूऽ? बबुनी गोड हम एह से बान्हत बानी कि जब राती में भेड़िया आई आ तहरा के ले जाये लगी त हमार आँख खुल जाई आ हम ओकरा के आपन हंसुआ से मारी के भगा देब।” रात भर हम कुछ अनहोनी होखे के डर से बढ़िया से सूत ना पवनी आ दादी से कुछ कह भी ना सकऽत रही कि हम डेरात बानी। दोसरा दिन से आपन माई के साथे सुते लगनी। कुछ दिन गाँव में रहला के बाद बाबूजी के संगे शहर आ गईनी।\nबाबूजी आ माई के भी कुछ दिन बाद डेराईल आ सहमल देखनी। हमनी के स्कूल के गरमी के छुट्टी भईल त हम भाई बहिन बड़ी खुश भईनी जा, कि अबकियो हाली गाँव जाएके मिली आ कुछ दिन दादी के साथे समय बितावे के मजा मिली। बाकिर एह बेरी ना त बाबूजी आ नाही माई गाँव जाएके नाम लेत रहे लो। जब छुट्टी ख़तम होखे के समय आ गईल त हम माई से पूछनी “माई! अबकी हाली हमनी के गाँव काहे ना गईनी हा जा”। माई कहली कि ‘’अबकी साल एगो भेड़िया आपन गाँव में घूस आईल रहऽल हा। आ ऊ गाँव के एगो लईकी सीमा के उठाके ले गईल हा आ ओकरा साथे खेलिके ओकरा के मारी के गाँव के खेत में फेक दिहलऽस हा।”\nअतना सुनते हम त खुबे डेरा गईनी आ कहनी “चलऽ जवन होला तवन ठीके होला। बढ़िया भईल ह कि हमनी के गाँव ना गईनी जा। ना त कही हमरे के उठा ले जाईत त का करितीं?”\nकुछ दिन बाद मालूल भईल कि शहरो में भेड़िया आ गईल बा। सुने में आईल कि स्कूल जात रहे एगो लईकी के भेड़िया उठा ले गईल आ ओकरा साथे खेली के ओकरा के मारी के फेक दिहलऽस। कुछ दिन बाद फेरु हल्ला भईल कि अब भेड़िया आपन मोहल्ला में भी आईल रहे आ राम भरोशाजी के लईकी रम्भा के उठा ले गईल आ ओकरा के मारी के फेक दिहलऽस। अब हमनी के घर से निकलऽल माई-बाबूजी बंद कर दिहनी। काँहे कि अब भेड़िया के संख्या दिन बऽ दिन बढ़त जात रहे। गाँव, शहर मोहल्ला तक आ गईल रहे भेड़िया। एक दिन पत्ता चलऽल कि उषा के घरे एगो भेड़िया रूपी रिश्तेदार आईल रहले आ उषा के साथे पाहिले आपन पंजा आ गरदन से खेली के गुद्गुदवले आ फेरु ओकरा के एगो जिन्दा रोबोट लेखा रहे खातिर छोड़ के भाग गईले। ई सभ सुनत-सुनत अब हमरो बुझाये लागल रहे कि आखिर दादी भेड़िया रूपी जनावर से अतना डेरात काहे रही। आ ओकर अतना भयानक रूप उजागर हमनी प काहे कईले रही।\nअब त भेड़िया के चिन्हल बड़ा मुस्किल हो गईल रहे। ऊ त अब हर गाँव, शहर, मोहल्ला आ घरऽन में फईल चुकल रहे। अब हर केहू शक के नजर से देखल जात रहन। भेड़िया के शिकार लईकियन के तादाद बढल चली गईल। सोचत बानी कि आवे वाले दिन में लईकियन के संख्या कम मत हो जाय।\n“साँचो गीता आजू भेड़िया के संख्या दिन ब दिन बढल जाता। लईकियन कमजोर होत जात बाड़ी। देखत बाडू ई सभ के बीच बड़ा परिवर्तन भी नजर आ रहल बा। भेड़िया के शिकार लईकी अब गाएब नईखी होत, बल्कि जिन्दा रोबोट बन जात बाडिस। चले फिरे आ काम करेवाली, बाहर से मजबूत आ भीतर से कमजोर लईकी।“\nसब कुछ ठीक बा, वातावरण में हवा, पानी, माटी, के तरह भेड़िया के दहसत स्थाई होत जा रहल बा। शोध अबहियो चलत बा। भेड़िया के बढ़त जायेके, ओकरा से निपटे के आ भेड़िया के शिकार लईकियन के फेरु से आपस हँसत खेलत लईकी बनावेके।\nअंक - 12 (27 जनवरी 2015)


हद का सीमा से बहरी जात भोजपुरी सिनेमा के डेग – Anjoria\nभोजपुरी सिनेमा आ गीतन में फूहड़ता आ नंगई पसारत धंधेबाजन आ ‘ले दही’ करत प्रचारकन के जाल में अझुराइल भोजपुरी के जान अब साँसत में पड़े लागल बा काहे कि एह लोग के बेवहार अब सीमा का बाहर जा के दबंगई आ धमकी के रूप लेबे लागल बा.\nभोजपुरी सिनेमा एक जमाने से कुछ गिरोहबाजन का चंगुल में फँस गइल बा. कवनो नीमन फिलिम बने ना दीहें ई लोग, आ बन जाव त चले ना दीहें. भोजपुरी सिनेमा के सबले बड़ बाजार बिहार आ झारखंड पर एह लोगन के कब्जा दम घोंटू हो चलल बा. ले दही से आजिज आ के कई बेर सोचनी कि भोजपुरी सिनेमा आ संगीत से हाथ झार लीं बाकिर मजबूरी ई बा कि भोजपुरी के जान बसेला गीत गवनई में आ ओकरे सहारा ले के भोजपुरी सिनेमा में. अइसहीं गायक से नायक नइखन बनत आइल भोजपुरी सिनेमा के हीरो. भोजपुरी गीत गवनई के प्यार लोग के भोजपुरी ओरि खींचेला आ अपना गायकी का बल पर गायक लोग नायक बनत जालें.\nभोजपुरी सिनेमा आ संगीत में गिरावट के दौर कब आइल एह पर पूरा शोध पत्र लिखल जा सकेला. दयानन्द पाण्डेय के लिखल उपन्यास ‘लोक कवि अब गाते नहीं’ में एह पूरा हालात के सजीव चित्रण करत रेघरियावल गइल बा. बाकिर बात एहिजा ओह गिरावट के ना क के गिरल लोगन के कइल चाहत बानी. अपना धंधा खातिर झूठ के साँच बनावे में लागल ई लोग कवनो साधन ना छोड़े. साम दाम दंड भेद – हर विधा के इस्तेमाल होखेला. दाम के कम बाकी के अधिका. भोजपुरी वेबसाइट आजु ले आपन खरचो निकाले में सफल ना हो पइले काहे कि अपना भोजपुरी प्रेम का चलते आ पाठकन के पसंद धेयान में राखि के भोजपुरी सिनेमा आ संगीत के हर खबर एह वेबसाइटन पर छपत रहेला. बाकिर असल बात ओह कहाउत वाला बा कि ‘लाजे भवे बोलसु ना सवादे भसुर छोड़सु ना’. वेबसाइट वाला निहोरा क के रहि जालें बाकिर ई लोग कुछ देव ना. जबकि मीडिया में कहल जाला कि जवन रउरा छपावल चाहत बानी तवन विज्ञापन ह आ जवन लुकावल छिपावल चाहत बानी तवने असली खबर ह.\nबाकिर ई लोग विज्ञापन छपवाई आ ओकर दाम ना दी काहे कि बिचवनिया रहेलें कुछ प्रचारक. अपने त पूरा दाम ले लेला लोग बाकिर आगे कुछ दिहल दिआवल ना चाहे ई लोग. एह लोग के काट कुछ अइसनो लोग बा जे गलत बात बरदाश्त ना करे आ ओकरा के सामने ले आवे के ‘जुर्रत’ कर देला. एहीमें के दू गो पत्रकार हउवें मधुप श्रीवास्तव आ संकेत कुमार. पिछला दिने भोजपुरी फिलिम ‘नगीना’ रिलीज भइल. प्रचारक लोग खबर भेजल कि ‘नगीना’ पचासन सिनेमा घर में लागल बा. इहाँ ले कि ई लोग अखबार का विज्ञापनो में ओहू सिनेमाघरन के नाम दे दिहल जहवाँ ‘नगीना’ लागले ना रहुवे. सिनेमा हाल वाले अलगे परेशान कि जवन फिलिम लागल बा तवना का बारे में दर्शकन के मालूमे नइखे आ जवना का बारे में मालूम बा तवन लागले नइखे. बाकिर संतोष क के रहि जाला लोग कि अखबार के विज्ञापन देखि के बहुत कमे लगो सिनेमा हाल चहुँपेला.\nअब जब ‘नगीना’ के ’सच्चाई’ सामने आइल त फिलिम से जुड़ल लोग के छनछनाहीं के रहुवे. खबर सामने ले आवे वाला लोग के व्हाट्सएप ग्रुप पर आ फोन पर धमकी मिले लागल. कुछ दिन पहिले एगो दोसर खबर ला जोगीरा डाॅटकाॅम के धमकावल गइल रहे.\nअब आईं ओह खबर जवना से नगीना आ नागिन के फरक भुला गइल. पहिला दिने लिखल गइल कि ‘नगीना’ के सिनेमाहाल नइखे मिलत. एगो रिपोर्ट इहो रहे कि ‘नगीना’ बिहार आ नेपाल मिला के बारहे गो सिनेमाघर में लागल बा. कुछ जगहा सिनेमा हाल भाड़ा प ले के फिलिम लगावल गइल.\nदोसरका दिने खबर दिहल लोग कि छपरा के पंकज सिनेमा हाल के मालिक बतावत बाड़े कि उनुका हाॅल में हैपी न्यू ईयर लागल बा. कहलन कि हमनी का छोटका फिलिम लगाइबे ना करीं सँ काहें कि तब बढ़िया फिलिम मिलल मुश्किल हो जाई.\nएकरा बाद शुरु हो गइल धमकावे आ हड़कावे के दौर. मधुप श्रीवास्तव के कहना बा कि खबर गलत बा त सुबूत संगे सही खबर मीडिया के दीं. मीडिया त हमेशा एह तरह के खबर लपके ला तइयार रहेला. साबित हो जाई कि मधुप झूठा है.\nसाथही सगरी मीडिया वालन से कहले बाड़न कि बिना प्रमाण के सुपर डुपर हिट वाला खबर मत लगावल जाव.\nई त भइल एक तरफ के बात. अब हम चाहब कि ‘नगीना’ फिलिम के निर्माता, वितरक आ प्रचारक लोग आपन पक्ष राखे जेहसे सभका पूरा खबर मिल जाव. ना त आधा गिलास भरल बा कि आधा गिलास खाली बा के झगड़ा में गिलसवा के अधियावे वाला निकहा निकल जाई.\nदेखत बानी कि जबाब आवत बा कि फोन कि ई मेल. जवन होखी रउरो सभे के बतावत चलब काहें कि हमार त पुरान नीति रहल बा ‘कबीरा खड़ा बाजार में सबकी पूछे खैर, ना काहू से दोस्ती, ना काहू से बैर!’\nफिल्मी डोज पर छपल खबर\nजोगीरा पर छपल खबर\nभोजपुरी मीडिया पर छपल खबर\nफेसबुक पर वैष्णवी के टाइमलाइन\nPrevious Post: टटको में टटका खबर : 31 अक्टूबर 2014, शुक\nNext Post: डेंगू से मिलल बकरी के इज्जत


भोजपुरी स्‍पेशल: परब-त्यौहार में अउरो ईयाद आवेला गाँव | bhojpuri special in festival season dipawali dashhara we miss villages native places nodark – News18 हिंदी\nकोरोना महामारी के वजह से भलहीं एह साल पिछला साल जइसन भीड़-भाड़ नइखे.\nBhojpuri Special: गावत मलहोरिन झूमत रहली. धूप-दीप आ नीम के पुलुछा आ सेनुर से टिकल माई के थान एगो अजबे माहौल के सिरजन कइले रहे. गोइठा के सुलगत आगि पर माटी के मटका में चढ़ल कराह के उफान अपना शिखर पर रहे.\nLast Updated : November 05, 2020, 10:26 IST\nपटना. हमरा बचपन के ईयाद के दरपन हमार गांवे नू ह. गाँव में हम कम रहल बानी बाकिर गाँव हमरा भीतर हरदम रहल चाहे दिल्ली-बम्बे रहनी चाहे अफ्रीका-लंदन. गाँव से जेतने दूर भइनी, गाँव ओतने नजदीक आवत गइल. परब-त्यौहार में त अउरो रोअवलस. कबो पढाई के चलते आ कबो रोजी-रोजगार के चलते शहर में खूंटा से बन्हाइल मन छटपटात रहल. गाँव खींचत रहल. फगुआ, छठ, दियरी-बाती आ दशहरा के सब नाटक-नौटंकी, खेल-खुरापात मन के गुदगुदावत रहल. भूलल-बिसरल तमाम नेह-नाता आ कहानियन के ईयाद दियावत रहल. अब त दिवाली आ छठ आवे आला बा. दशहरा आ दुर्गा पूजा अभिये बीतल ह. गाँव के ईयाद आवता.\nईयाद आवता कि गांव के दखिन काली माई के मंदिर पs भीड़ जुटल रहे, काली माई के सोझा एगो दउरी में फल, बताशा आ पुआ परोसल रहे, लगहीं लोटा में लौंग-मीठा वाला छांक रखल रहे आ- ‘ निमिया के डार मईया झुलेली झुलनवा कि झूली झूली ना ’... गावत मलहोरिन झूमत रहली. धूप-दीप आ नीम के पुलुछा आ सेनुर से टिकल माई के थान एगो अजबे माहौल के सिरजन कइले रहे. गोइठा के सुलगत आगि पर माटी के मटका में चढ़ल कराह के उफान अपना शिखर पर रहे. अइसन लागत रहे कि माई कहीं ना कहीं हमनी के भीतर उतर गइल बाड़ी.\nई रात के देखल कवनो सपना ना हवे\nदरअसल, ई रात के देखल कवनो सपना ना हवे. ई हकीकत हवे- आज से तीन दशक पहिले के नवरात्रि के दौर के. जब लइकन के टोली के धमाचौकड़ी के साथे भोर होई आ फूल-बेलपत्र जादे से जादे इक्कट्ठा करे को होड़ लागल रही. सूर्योदय होत-होत लइकन के साइकिल में बान्हाइल लोटा के साथे टोली लउकी, जवन गांव से तकरीबन दू कोस दूर बाबा महेंद्रानाथ के जल चढ़ावे खातिर रवाना होई. बूढ़-पुरनिया, कनिया-बहुरिया गांव के शिवालय में जल चढ़इहें. गंवई रामलीला में तरह-तरह के किरदार निभावे वाला, अपना रिहर्सल में लाग जइहें, तs रामलीला के चौचक बनावे वाला गंवई संगीतकार लोग, रामचरित मानस के चौपाई गावे आ झाल, ढोलक के गांठ चढ़ावे में व्यस्त हो जइहें. बाकी लोग रामलीला के स्टेज सज्जा में जुटल रहिहें.\nअइसे लागी कि सउँसे गांव कवनो जग-परोजन में अझुराइल बा. ठीक एकरा समानांतर गांव के जवानन के एगो टोली पूजा खातिर साड़ी-धोती आ तिरपाल से पंडाल बनावे में जुटी तs कुछ लोग मूर्ति ले आवे खातिर बैलगाड़ी-टायर ले के रवाना होइहें. शायदे अइसन केहू लउकी जे तनि फुर्सत में होखे. बाकी बचल कई घर-परिवार में मातारानी के कलश बइठावे के प्रक्रिया चलत लउकी. बगैर कवनो लाउडस्पीकर के ‘या देवी सर्वभूतेषू....’ के मंत्रोच्चार से गांव गूंज उठी. सांझ होखते महावीर जी के पंडाल के सोझा बांस के फाट्ठा-लाठी भांजत, गदका खेलत, उत्साहित बालवीर आपन करतब देखावत लउकीहें. रोट-पंजीरी के प्रसाद लेत–लेत कान में ‘सब नर करहिं परस्पर प्रीती. चलहिं स्वधर्म निरत श्रुतिनीती... ’ सुनाई. एकर मतलब की अब रामलीला के आगाज होखे वाला बा. रामलीला में लोक के राम के मनभावन कथा के मंचन त होखबे करी, बीच-बीच में लबरइयो चलत रही.\nराम जिनगी के दर्शन हउवन आ एही जीवन दर्शन से भोजपुरिया समाज अघाइल-पुराइल बा.\nआजु के समय में अइसन कवनो विधा नइखे, कवनो शिल्प नइखे, जवना में राम आ माई के बखान ना होखे. जइसहीं देवी माई के नाव दिमाग में आवेला, ओइसहीं शक्ति के अलग-अलग रूप लउके लागेला. एही भक्तिभाव आ श्रद्धा के अतिरेक के रूप में बीतल समय में हमनी के कथित ‘कोरोना माई’ के पूजो गांव-गिराव, बाग-बगइचा में देखनी जा. एकरा के कबो जायज नइखे ठहरावल जा सकत. बाकिर एकरा पाछे देवी माई के प्रति अगाध श्रद्धा से भी इनकार नइखे कइल जा सकत. भोजपुरिया संसार में देवी माई एह ढंग से गुहाइल, पुराइल, समाइल बाड़ी कि जब कवनो आफत-बीपत आवेला तS माइये सहाय लउकेली. दोसरा ओरी राम के जिनगी के दर्शावे खातिर सबसे लोकप्रिय मनोरंजक नाटक रामलीला हवे. रामलीला के केंद्र में केहू बा त ऊ खाली रामे बाड़ें. हर रूप में, पूरा संयम के साथे, पूरा मर्यादा के साथे. उ तनिको अपना मर्यादा से डगमगात नइखन. राम जिनगी के दर्शन हउवन आ एही जीवन दर्शन से भोजपुरिया समाज अघाइल-पुराइल बा.\nपारंपरिक भोजपुरिया व्यंजन के स्टॉल कहीं हेरा गइल बा\nबाकिर बीतल तीन दशक में एह क्षेत्र में ढेर कुल्ह बदलाव आइल बा. एकर एगो खास कारनो बा. रोजी-रोजगार के चक्कर में लोग कलकत्ता, दिल्ली, सूरत, पंजाब, मुंबई सहित कई गो शहर के ओर पलायन कइल आ फेर ओहिजा से लवटल त अपना साथे, ओहिजा के ईयाद, कला, संस्कृति, रिति-रिवाज ले के लवटल. एकर परिणाम ई भइल कि भोजपुरिया संस्कृति में मां दुर्गा के लकदक मंडप, रावण के पुतला दहन, गरबा शामिल हो गइल. एकरा से भोजपुरिया संस्कृति के दायरा बढ़ल आ ई अउर संपन्न भइल बाकिर एकरा साथही ऊ पहिलका गंवई रौनक हेरा गइल. आज भलहीं चट्टी-बाजार बिजली के बल्ब-झालर से सजल बा. लाखो-लाख रुपया के बजट वाला मां दुर्गा के पंडाल बनत बा. बंगाल से ढाक बजावे वाला ढाकी बोलावल जात बा. मेला में मेहरारूअन के श्रृंगार-प्रसाधन से लेके लइकन के खेल-खिलौना आ तरह-तरह के दर-दुकान सजल बा. भांति-भाति के व्यंजन के स्टॉल सजल बा. एह स्टॉलन में पूरा देश-दुनिया के व्यंजन त बा बाकिर पारंपरिक भोजपुरिया व्यंजन के स्टॉल कहीं हेरा गइल बा. लिट्टी-चोखा के स्टॉल त लउकी बाकिर आपन मूल सौंध गंध के बिना पश्चिमी कलेवर में लिपटल लउकी.\nकुछ प्रभावशाली आ धनाढ्य लोग गरबा के आयोजन क रहल बाड़े... जवना में कुलीन वर्ग के जमावड़ा लउकी आ ई मातारानी के श्रद्धा में गरबा से कहीं अधिका आपन प्रभुत्व आ संपन्नता के सामाजिक प्रदर्शन के एगो बहाना बन गइल बा. दशहरा के दिने रावण के पुतला दहन के परंपरा अइसन नइखे कि एहिजा बीतल तीन दशक में आयात भइल बा, लेकिन अब ई पहिले के बनिस्पत आज कही जादे नाटकीय बन गइल बा.\nकोरोना महामारी के वजह से भलहीं एह साल पिछला साल जइसन भीड़-भाड़ नइखे. बाकिर एही संघे भोजपुरिया पट्टी के एगो बड़हन हिस्सा बिहार में आवेला आ ओहिजा विधानसभा चुनाव के मद्देनजर एह पारी ई नवरात्रि-दशहरा चुनाव प्रचार स्थल में तब्दील हो गइल बा. असत्य पर सत्य के जीत के प्रतीक के सभ राजनीतिक दल अपना–अपना ढंग से व्याख्यायित करत रावण के पुतला दहन के तइयारी में बाड़े. लोक एह लोकतंत्र के महालोक पर्व में एह हुड़दंग से अपना के अलगे महसूस करता. अबहियों लोग माता रानी आ भगवान श्रीराम से गोहरावत बा कि अबकी जवन सरकार बने ओकरा के देवी मइया आ राम जी सदबुद्धि दीं कि लोग के दू जून के रोटी खातिर बहरा ना जाये के पड़ो. एह बहरा गइला के कीमत एह पारी लोग कोरोना में ढेर चुकवले बा. नवरात्रि-दशहरा के चमक फीका त बड़ले बा, बाकिर तीन दशक पहिले वाला गंवई उल्लासो हेरा गइल बा. सांस्कृतिक वैविद्यता आ संपन्नता भोजपुरिया जनमानस के उत्कंठ त करते बा बाकिर एह पर्व के बहाने जवन गंवई सौहार्द आ प्रेम लोग के जिया के जुड़ावत रहे, ऊ अब जुड़ाव लउकत नइखे. हे राम जी! हे देवी मइया! एह दुःख–बलाय वाला माहामारी से जग के मुक्ति दिवावे के साथे पहिले वाला प्रेम के रस गांव में बहायीं. हे मईया दियरी के दिन गंउवे में ना लोग के मनवो में अंजोर करीं. ए बाहरी अँजोर से आम आदमी दहशत में बा -\nशहर कहीं ना बने गाँव अपनो ए भावुक / अँजोर देख के मड़ई बहुत डेराइल बा\nहे छठी मईया अइसन असीरबाद दीं कि हमार ई शेर झूठ हो जाव –\nलोर पोंछत बा केहू कहाँ / गाँव अपनो शहर हो गइल\n(लेखक मनोज भावुक भोजपुरी कला, साहित्य और सिनेमा के जानकार और जाने-माने कवि हैं)\nTags: Bhojpuri special, Bihar News, Diwali 2020, Diwali Celebration


टटका खबर (बियफे, 8 अक्टूबर 2015) – टटका खबर\nप्रधानमंत्री नरेन्द्र मोदी बियफे से शुक का बीच बिहार में छह गो चुनावी सभा के संबोधित करीहें. बियफे के दिन पीएम मोदी सबेरे दस बजे मुंगेर में, साढ़े एगारह बजे बेगूसराय में, दुपहरिया में एक बजे समस्तीपुर में, आ दुपहरिया दू बजे नवादा में चुनाव सभा करीहें. जान जाईं कि पीएम मोदी बिहार में चुनाव प्रचार खातिर पूरा समय देत बाड़ें आ उनुके के आगा राख के एनडीए चुनाव लड़त बिया.\nआज एगो टीवी चैनल के सर्वे में बतावल गइल कि चुनाव में भाजपा के बहुमत मिले के पूरा आसार बन गइल बा. एही चैनल पर अबले के सर्वे में एनडीए के पिछड़ल देखावल जात रहुवे बाकिर दू अक्टूबर तक करावल एह सर्वे में एनडीए महागठबन्हन के पछाड़त आगे निकल गइल बा.\nबिहरा में दुसरका बेर चुनाव प्रचार करे आइल राहुल बछवाड़ा में कांग्रेस के चुनाव प्रचार कइले. बाकिर उनुका मंच पर राजद के कवनो नेता मौजूद ना रहले. राहुल कहलन कि मोदी तरह तरह के रंग के कपड़ा पहिरेलें जबकि नीतीश कुमार खाली उजर कपड़ा पहिरेले एह से इनका पर भरोसा कइल जा सकेला. राहुल के सभा से भाजपा वाले बहुते खुश होलें काहे कि राहुल के बचकाना भाषण से भाजपा के वोट बढ़े के उमेद बढ़ जाला. राहुल कहलन कि हाल के विदेश यात्रा का दौरान मोदी सोलह बेर कपड़ा बदललन. शायद इहे देखे खातिर राहुलो उनुका पाछा विदेश चल गइल रहुवन.\nपटना के एगो अदालत सपा के प्रदेश अध्यक्ष रामचंद्र यादव आ राजद विधायक सुरेंद्र यादव के गिरफ्तारी पर रोक लगा दिहले बिया. एह लोग पर धोखा देबे आ रंगदारी मांगे के आरोप बा. कहलस कि पुलिस पहिले एह लोग का खिलाफ सबूत जुटा के पेश करो.\nविधान सभा चुनाव के चउथका दौर के मतदान खातिर अधिसूचना जारी होखला का बाद काल्हु बुध7अक्टूबर से ओहू चरण खातिर परचा दाखिल करे के काम शुरु हो गइल. एह दौर के मतदान 1 नवंबर के होखे वाला बा. तिसरका चरण के परचा दाखिल करे के काम आजु बियफे का बाद पूरा हो जाई. एह दौर ला अबहीं ले 625 गो उमेदवार परचा दाखिल क चुकल बाड़ें.\n12 अक्टूबर के होखे वाला पहिला दौर के वोटिंग 49 गो सीट पर करावल जाई आ एह दौर खातिर सुरक्षा बलन के तैनाती के काम शुरु क दीहल बा. एगारह राज्यन से आइल केन्द्रीय सुरक्षा बल के जवानन के तैनाती कइल जा रहल बा.\nलालू के कंस के वंशज बतावे वाला योग गुरू से लालू यादव नाराज हो गइल बाड़ें आ कहत बाड़े कि रामदेव डीरेल हो चुकल बाड़ें आ महज दवाई बेचे वाला हउवन.\nबिहार के कैमूर जिला के मोहनिया में मंगल देर रात पर्यटक से भरल बस एगो ट्रक से टकरा गइल जवना चलते सात गो पर्यटकन के मौत हो गइल आ बीसो ले अधिका लोग घवाहिल हो गइल बा.\nवाराणसी में हालात थिरा गइल बा आ ओहिजा से कवनो तरह के खराब खबर नइखे. बुध का दिने स्कूल आ काॅलेजो खुल गइली सँ.\nमुख्यमंत्री अखिलेश यादव मैट्रिक परीक्षा में उर्दू में बेहतरीन नंबर ले आवे वाला विद्यार्थियन के सम्मानित कइलन आ ओहनी के इनामो दिहलन. कवनो भाषा के कवनो मजहब से जोड़ल ठीक ना कहाई बाकिर उर्दू वालन पर एतना कृपा के मतलब एही से बा कि एगो खास समुदाय के भाषा बन गइल बिया उर्दू. अगर एकरा के नागरी लिपि में लिखल जाव त एकरा के अधिका लोग पसन्द करीत बाकिर विदेशी लिपि होखला का चलते उर्दू मजहब विशेष के भाषा बन के रह गइल बिया.\nयूपी में9तारीख के होखे वाला क्षेत्र आ जिला पंचायत चुनाव के प्रचार के काम बुध का दिने पूरा हो गइल आ अब आजु शान्ति का माहौल में लोग तय करी कि केकरा के वोट देबे के बा.\nदादरी कांड में अखलाक के परिवार के यूपी सरकार का तरफ से 45 लाख रुपिया मुआवजा देबे का खिलाफ एगो मामिला इलाहाबाद उच्च न्यायालय के लखनऊ पीठ में पहुंचल बा. यूपी सरकार पर मुआवजा देबे में मजहब का आधार पर भेदभाव करे के आरोप लागत रहेला.\nउत्तर प्रदेश में डॉलफिन (सोंस) गिने के काम वन विभाग आ डब्ल्यूडब्ल्यूएफ इंडिया मिल के गंगा आ ओकरा सहायक नदियन – यमुना, केन, बेतवा, चंबल, घाघरा अउर गेरुआ – में शुरु कर दिहले बावे.\nस्थानीय निकाय चुनाव में गड़बड़ी आ हिंसा का चलते ममता विरोधी गोलन के दबाव से आजीज आ के पश्चिम बंगाल के राज्य चुनाव आयुक्त एस.आर. उपाध्याय के इस्तीफा सकार लिहल गइल बा आ अब पश्चिम बंगाल के परिवहन सचिव अलापन बंद्योपाध्याय के अंतरिम चुनाव आयुक्त बना दीहल बा.\nवाराणसी में भइल बवाल में कांग्रेसी विधायक अजय राय के गिरफ्तारी का बाद से मीडिया के चुप्पी सुने जोग बा. अगर कवनो भाजपाई पकड़ाइल रहीत त एहनी के भूंकल देखते बनीत.\nदेश के तीन सौ बावन जिला में टीकाकरण अभियान के मिशन इन्द्रधनुष के दुसरका दौर बुध का दिन से शुरु हो गइल. एह मिशन में2बरीस से छोट हर बच्चा के टीका देबे के निशान बनावल गइल बा.\nशिवसेना के धमकी के बाद पाकिस्तानी गजल गायक गुलाम अली के मुंबई में होखे वाला कार्यक्रम रद्द कर दीहल गइल. आयोजक ई फैसला शिवसेना नेता उद्धव ठाकरे से बात कइला का बाद कइलें.\nनयनतारा सहगल का बाद अब एगो अउर साहित्‍यकार अशोक वाजपेयीओ आपना सम्मान वापिस करे के एलान कइले बाड़न. हालांकि एह लोग के एह तरह के हरकत का खिलाफ साहित्य अकादमी के अध्यक्ष के बयान आइल बा कि साहित्य में राजनीति घुसेड़ल ठीक ना कहाई. ओने ट्वीटर पर मजाक होखत बा कि शायद अब देखा देखी सोनियो गाँधी आपन सम्मान वापिस कर दीहें.\nकेन्‍द्र सगरी मुख्‍यमंत्रियन से अपील कइले बावे कि निचला पदन पर होखे वाला बहाली में साक्षात्‍कार के व्‍यवस्‍था खतम कर दीहल जाव. एहसे बहाली में होखेवाला भ्रष्टाचार बहुत हद तक कम कइल जा सकी.\nजम्मू कश्मीर के मुख्यमंत्री मुफ्ती मोहम्मद सईद बुध का दिने बतवलें कि जम्मू इलाका में सीमा पर रहेवालन ला बीस हजार से बेसी बंकर बनावल जाई.\nअपमा मेहरारू पर अत्याचार करे के आरोपी आ दिल्ली कानून मंत्री रहल आआपा नेता सोमनाथ भारती के बुध का दिने दिल्ली के एगो अदालत से जमानत मिल गइल.\nरेलवे अपना कर्मचारियन के 78 दिन के बोनस देबे के एलान कइले बिया. मंत्रालय एकरा के मंजूरी दे दिहले बावे. करीब 12 लाख कर्मचारियन के एहसे फायदा मिले वाला बा. पिछला तीन बरीस से रेलवे 78 दिन के बोनस देत आइल बिया.\nकरिया धन का खिलाफ चलावल जात अभियान के मजबूती देबे खातिर भारत सरकार इजरायल आ वियतनाम संगे एगो टैक्स से जुड़ल समझौता के मंजूरी दे दिहलसि.\nबुध का दिने शेयर बाजार में तेजी बरकरार रहल आ सेंसेक्स 103 अंक ऊपर बंद भइल. निफ्टी में 25 अंक के मामूली बढ़त देखे के मिलल.\nचीन के विदेशी पूंजी भंडार सितंबर महीना में घट के 3,510 अरब डॉलर रह गइला के जानकारी ओहिजा के केंद्रीय बैंक बुध का दिने दिहलसि.\nबीएसएनएल हर महीना अढ़ाई लाख नया गाहक जोड़े के योजना बनवले बा. एकरा ला कंपनी सस्ता डाटा सेवा दीही. रोमिंग पहिले ही फ्री कर चुकल बिया कंपनी.\nमंगल का दिने बेंगलुरू में पीएम मोदी बतवनी कि देश में दिवालियापन से जुड़ल कानून भारतो में जल्दिए से बनावल जाई.\nइंडियन सुपर लीग फुटबॉल में बुध का दिने गोवा में खेलल गइल एटलेटिको-डि-कोलकाता आ एफ सी गोवा के बीच के मुकाबला 1-1 गोल का बरोबरी पर छूटल.\nन्यूजीलैंड से दोसरका मैंच में भारत ओकरा के तीन गोल बनाम एक गोल से हरा दिहलसि. पहिला मैच में भारत दू गोल से हारल रहुवे.\nनाइजीरिया के दमातुरु शहर में बुध का दिने भइल तीन गो फिदायिन हमला में मरेवालन के गिनिती बढ़ के 18 हो गइल बा. जबाबी हमला में सेना एक सौ आतंकियन के मार गिरावे के दावा कइले बिया.\nएह खबरन का अलावे आजु के टटका टटका खबर देखल मत भुलाएब.\nTags: News in Bhojpuri, खबर भोजपुरी में, टटका खबर, बिहार विधान सभा चुनाव, मोदी, राहुल गाँधी


राजनीति : नरेन्द्र मोदी का खिलाफ नीतीश फेर अड़ंगा लगवलें – टटका खबर\nबिहार के मुख्यमंत्री एकदम ना चाहस कि नरेन्द्र मोदी के भाजपा के नेता बनावल जाव आ ऊ एनडीए के नेता बन जासु. पिछला दिने नीतीश फेरू भाजपा अध्यक्ष नीतिन गडकरी से आश्वासन मँगलन कि नरेन्द्र मोदी के भाजपा अपना ओर से प्रधानमंत्री के उम्मीदवार ना बनाई.\nओने लाकृष्ण आडवाणी अपना ब्लॉग पर लिखले बाड़न कि अगिला चुनाव का बाद ना त कांग्रेस ना भाजपा के प्रधानमंत्री बन पाई. ई अलग बात बा कि जेही बनी ओकरा कांग्रेस भा भाजपा के समर्थन लेवहीं के पड़ी. आडवाणी के एह बयान के कांग्रेस आलोचना कइले बिया. शायद आडवाणीओ नइखन चाहत कि नरेन्द्र मोदी के नेता बनावल जाव आ ओह हालत में ऊ शायद नीतीश कुमार के नेता बनवावल चाहसु.


मराठी मानुस का चलते मिलल भोजपुरी सिनेमा के सम्मान – Anjoria\nमराठी मानुस का चलते मिलल भोजपुरी सिनेमा के सम्मान\nमुंबई में भलही नफ़रत के “राज”नीति चलत होखे, मराठी – भोजपुरी क नाम पर विवाद बढ़ावल जात होखो बाकिर भोजपुरी फिल्म जगत के विश्व स्तर पर सम्मान दिआवे क काम कइले बाड़े एगो मराठी मानूस. जी हँ, मराठी के फिल्म मेकर बानकृश्न कदम के सुपुत्र सुधीर कदम, जे आई.आई.टी से पास आऊट इंजीनियर हउवें, होलीवुड से लवटला क बाद सीधे भोजपुरी फिल्म निर्माण में भिड़ गइलन. उनकर पहिलके फिल्म भोजपुरी के जला देब दुनिया तोहरा प्यार में’’ रहल जवना के निर्देशन कइलें धीरज कुमार.\nअन्तर्राष्ट्रीय फिल्मोत्सवन में प्रशंसित ‘‘फोर्चून टेलर’’ के निर्माता सुधीर कदम अंग्रेजी का बाद हिन्दी, मराठी फिल्म ना बना के सीधे भोजपुरी फिल्म बना डललन. इहे ना, एह फिल्म के प्रतिष्ठित कान महोत्सव में शामिल कइल गइल. साथही ई भोजपुरी के पहिलका फिल्म हउवे जवना के प्रदर्शन हिन्दुस्तान के साथ साथ अमेरिका, ब्राज़ील, सहित दुनिया के पांच देश में कइल जा रहल बा. भोजपुरी के सदाबहार सुपर स्टार रवि किशन अभिनीत एह फिल्म के बाद ऊ अघोरी पर फ्रॉम बनारस नाम के अंग्रेजी फिल्म बना रहल बाड़े जवना में अघोरी के भूमिला रविकिशन करत बाड़न. एह फिल्म के निर्देशन तेजस्वी कदम आ विक्टोरिया सेगी करत बाड़ी.\nPrevious Post: टटका खबर, सोमार, ३१ मई\nNext Post: संजय पाण्डे शुरु कइलें नया परम्परा


Interesting Story of Kartik Mahina Read in Bhojpuri - Bhojpuri: कातिक बात कहातिक, अगहन हांड़ी अदहन... – News18 हिंदी\nआपन देश जलवायु प्रधान ह. इहाँ जनता मौसम की संग्हे चलेले, जियेले, खाले. मौसम की संग्हे चलके ओकर अजोरिया-अन्हरिया होले. दिन-रात होखेला. छोट-बड़ दिन होला. रतियो छोट-बड़ होखेले. लेकिन जवना समय में आज मतीन तकनीक ना रहे ओह समय में इ अजोरिया-अन्हरिया आउर छोट-बड़ क पता कईसे चलल होई, इ बहुत गंभीर बात ह. एकरा ठीक से जाने खातिन आप के ओह समाज के समझे के परी जहाँ खीसा-कहनी, बुझनी क समाज ह आउर ओही की माध्यम से अपना जीवन आगे बढ़ावत रहल हवे. आजो प्रकृति जीवी समाज ओही रस्ता पर चलत बा.\nLast Updated : December 02, 2021, 18:08 IST\nआप देखब कि चढ़ते कातिक दिन क दशा बदल जाले. एह महीना में दिन छोट होखे शुरू हो जाला. वोयिसे त इ महीना बहुत भीड़ वाला होला. कटिया, बिनिया, बोवनी आउर सोहनी जईसन खेती-किसानी क काम जोर पर रहेला. लेकिन इ इतना मजेदार बात ह कि केहू जल्दी ना समझी. येह समय जईसे काम ढेर होला, वोइसहीं खीसा/कहावत भी खूब बनेले. अईसन लगेला कि जेतना काम ओतना खीसा, ओतने कहावत. येह समाज में हर अदमी आपन अनुभव बढ़िया तरीके से सब जगह फयिलावत रहेला.\nअब आयीं, खीसा-कहावत की तरफ बढ़ल जाव. कातिक महीना की बाद बारिश थम जाले आउर अगली फसल क तइयारी होखे लागेले. येही तईयारी क समय मौसम में जवन बदलाव आवेला, उ एगो खास नछत्तर की कारण आवेला. वोह नछत्तर की बारे में एगो कहावत हिय, “सेवाती जौ, बिसाती भूसा”. पहिले तनी येह नछत्तर की बारे में जान लेहीं. कातिक चढ़ते सेवाती नछत्तर चढ़ जाले. एही नछत्तर में ‘जौ’ बोवल जाला. लेकिन जब सेवाती नछत्तर बरिश देले त जौ क बीज दबा जाला आउर फसल बीरर हो जाले. जब बीरर हो जाई त भूसा कम होबे करी. एसे ओह नछत्तर की बारे में इहो कहल जाला कि ‘बिसाती सवालाख मन क एगो कवर बनावे ले’. मतलब की जब बरिश होले त पूरा इलाका में जहाँ सवा लाख मन पैदा होत रहेला, उहाँ एतना कम हो जाला कि एक कवर बन जाला.\nजब आज मतीन तकनीक ना आईल रहे त लोग अपनी खाली समय क उपयोग कविता/कहनी निर्माण में करें. अनाज की भंडार से लेके शब्द भंडार तक बढ़वले क काम लोग खाली समय में करें. तब सूझ-बूझ क बहुत महत्व रहे. लोग कुछऊ करें त ओकरा के नाप जोख के करें. लोग एतना सावधान रहें कि अपनी बानी से केहू के तकलीफ ना होखे देवें. उनहन लोगन की पास हर चीज क नपना रहे. नाप के बोलल-बतियावल, चलल, खायल-खियावल, समय बतावल कुल होखे. नपना उनहन लोगन क आपन रहे. ओह समय में लोग खुदे बनावें आउर सबके सुनावें.\nसबसे बढ़िया नपना दिन महीना क ह. आपन देश बारहमासा वाला देश ह. इ समझीं की मौसम की अनुसार दिन रात होखेले. जईसे की कबो दिन बड़ होला, कबो छोट होखेला. आज त तकनीक इ बता देवेले कि दिन कब होई आउर रात कब होई. सुरुज भगवान कब उगिहन आउर कब डूबीहन. लेकिन जब इ तकनीक ना रहे त लोग कहावत कह के दिन आउर रात नाप लेत रहलन. आउर उनहन लोगन क नपना देखब त विश्वास ना होई. उ एतना बढ़िया ह कि आजो कारगर ह. लोग एतना सही बनवले हवन कि काम, घटना, वस्तु और समय सब एक-दूसरे से मिळत रही.\nमहीना के नापे वाली एगो कहावत हिय. कहल जाला कि ‘कातिक बात कहातिक’. इ बात दूगो कारण से कहल जाले. एगो त इ कि ढेर बोले वालन क पेट कातिक में ना भरेला. दिन छोट हो जाला आउर एक-दू लोगन से बतियावे में दिन ख़तम. ढेर बोले वालन क मामला तवा जाला. दूसर बात इ ह कि काम करे वाला मनई ढेर परशान रहेलन. काम ज्यादा आउर दिन छोट हो जाला. एही कहल जाला की ‘कातिक में दू लोगन से बतियावा त दिन ओरा जाई’.\nअगहन में दिन क हालत अईसन हो जाले कि चूल्हा पर हाड़ी में अदहन रखीं, अदहन गरम होखेला तबले दिन खतम. दिन एतना छोट हो जाला कि एक बार खाना बनल, खायल गयल तबले केहू मेहमान आ गयल त ओकरा खातिन खाना फिर से बनावे के परल आउर ओतने में दिन खतम हो गयल.\nपूस के त कंटूस कहल जाला. एह महीना में खेत में साग-पात खूब होखेला. हरियर साग और चटनी खाए वालन क खूब छकल रहेले. भोजपुरी पट्टी में त नया चाउर क भात आउर धनिया, चन्ना आउर डाटी वाला लहसुन क चटनी खाय के सब छक जालन. इकुल चीज अईसन रहे कि लोग खूब खायं आउर बेमारी से दूर रहें. आज जब तमाम रोग-बियाद फयिलत ह तब ओह अनुभव के खोजल जात ह जवन अदमी क आदमियत बनवले रहे. आज अदमी अपन आदमियत आउर सेहत, दुनो ख़राब करत ह.\nपूस में दिन एतना छोट होखे लागेला कि लोग सागपात बने ला, लोग खालें तबले दिन ख़तम हो जाला. अब मूल इ ह कि दिन खतम होय चाहे रात खतम होय, श्रमिक क काम ना खतम होला. एही काम आउर खेती-किसानी के बिच्चे में उ गवनई क समय निकाल लेनन जा. इ जेतना कहावत खीसा आप देखत हईं, सब उनहन लोगन की रचनात्मक प्रतिभा आउर सुन्दर कल्पना शक्ति क कमाल ह.\nअब एकर एगो आउर पहलू बतावत हईं. इ जवन कुल लिखल गयल ह उ खाली गाना ना हौ. एमे जीवन घुलल ह. जईसे कि कवनो कहावत सुनी आउर ओकरा के जीवन से जोड़ के देखब त लागी कि कवनों सामाजिक विज्ञान क खोजबीन क के कविता लिखल बा. अईसन ह कि इ जवन गवईं अदमी क समाजशास्त्र ह ओकर कहीं पढ़ाई ना होखत बल्कि इ अनुभव पर आधारित ह. आदमी प्रकृति की संग्हे जेतना जिए ला ओतना अनुभव हासिल करेला आउर फिर जब लिखेला त उ बात ओतने गहरी होखे ले.\nआज समय अईसन ह की इकुल तरीका ना अजमवले की कारन गायब होत जात बा. खाना, पानी, खेती आदि आदि क बहुत कुछ मामला अइसन ह कवनो मनई ओकरा से दूर ना ह. अब एके अयिसहीं समझले आउर जनले क जरूरत है.\n(डॉ. रामाशंकर कुशवाहा वरिष्ठ पत्रकार हैं, आलेख में लिखे विचार उनके निजी हैं.)


मेहरारून के बात बात हऽ आ दोसरा के … – Anjoria\nOctober 23, 2014 Editor लस्टम पस्टम 0\nरामचेला एगो कागज हाथ में ले ले रहले. ओहमें कुछ लिखल रहे. ऊ कागज के रामचेला बाबा लस्टमानंद के देखवले. बाबा कहले ई सर्वे हऽ एह में लिखल बा कि मेहरारू सब दिन में माने कि 12 घंटा में5घंटा खाली बतियावेली सन. रामचेला कहले, बाबा ई पांच घंटा कुछ बेसी नईखे का?\nबाबा कहले, ना हो, जे मरद के डर ना होखो आ काम ना होखो तऽ मेहरारू दरबार पांच घंटा से बेसी बतिया लिहें सन.\nका बतियावेली सन हो बाबा?\nअरे रामचेला बाते के कमी बा. अगर तनिको पढ़ल लिखल होइहें सन तऽ कवनो सीरियले के बात ले के बइठ जइहें सन.\nलेकिन बाबा ई तऽ गप्प ना भइल. ई सीरियल के बात भइल. बाबा कहले – भाई तू नइखऽ जानत. सीरियल के कहानी तऽ खाली आधार हऽ. एह में आस पास के सास बहू चाहे मेहरारून के जोड़ल जाला. ओकनिये पर पड़तर गिरावल जाला. मेहरारून के बात के कवनो टुकड़ा खांड़ा धरा दऽ आ ओकरा के तान के लमहर थान बना दिहें सन. मरद लोग अपना बात में विचार डाले ला लोग आ मेहरारू लोग बात के रबड़ बना देला लोग. ई मेहरारू सब आपस में एक तरह के बात करत- करत बोर ना होली सन.\nरामचेला कहले एही से ऊ सब पिछड़ल बानी सन आ सरकार के ओकनी के आरक्षण देवे के दरकार पड़ऽता.\nफेर रामचेला, तू फेर गलती करऽ तारऽ. पिछड़ल बाड़ी सन खाली गांव के मेहरारू सब. जे शहर में रहेली सन आ आफिस वगैरह में काम करऽतारी सन ओकनी का बड़ा चालू होली सन. गपवा ओतने करिहें सन आ केतना मरद लोग बा कि साथ काम करे वाला मरदाना लोग ओकनी के काम पूरा करे ला.\nअतना बोलला से ओकनी के मुंह ना दुखाला?\nअरे रामचेला बोलले तऽ ओकनी के ताकत हऽ.\nदू गो मेहरारू जे बइठल रहिहें सन आ ना बोलिहें सन तऽ एकर माने बा कि ऊ सास-पतोह हई सन. ना तऽ अपना देस में अबले अइसन नइखे देखल गइल. अक्सर मेहरारू लोग खाना दे के पानी ले आावे जाला तऽ रस्ता में केहु से बतियावे लागि लोग आ तले खइनिहार के खाना खतम आ पानी के बिना बइठल बा. आ टोक दऽ तऽ देखऽ मजा.


आजु घरहीं में मनावे के बा श्रीरामनवमी – टटका खबर\nApr 2, 2020 श्रीरामनवमी\nहर साल श्रीरामनवमी का मौका पर हिन्दू मंदिर जा के श्रीरामजन्मोत्सव मनावत आइल बाड़ें. बाकिर अबकी कोरोना का चलते देश में ल़ॉकडाउन लगा दीहल गइल बा. एह हालात में बाहर निकल के मंदिरन में सामूहिक आयोजन ना कइल जा सकी. श्रीराम जन्मभूमि तीर्थक्षेत्र न्यास के अध्यक्ष महंत नृत्यगोपाल दास रामभक्तों से निहोरा कइले बानी कि सभे आजु दुपहरिया में 12 बजे अपना अपना घर में भगवान श्रीराम के विग्रह भा चित्र को सोझा बइठ के धूमधाम से भजन-पूजन करे आ श्रीरामजन्मोत्सव मनावे.\nपिछला दिने जारी एगो बयान में श्रीराम जन्मभूमि तीर्थक्षेत्र न्यास का ओर से ई अपील कइल गइल रहुवे. एहमें कहल गइल बा कि सरकार के सगरी दिशा-निर्देशन के पालन करत हमनी के भगवान के जन्मोत्सव पहिलहुँ से अधिका उत्साह आ उछाह से मनावे के बा. जइसे भगवान राक्षसन पर जीत हासिल कइले रहीं वइसहीं हमनियो के एह कोरोना महामारी पर जीत हासिल करे के बा.\nन्यास अपील कइले बा कि श्रीरामनवमी (चैत्र शुक्ल नवमी तदनुसार 02 अप्रैल) का दिने दुपहरिया 12 बजे अपना-अपना घर में प्रभु श्रीराम के विग्रह भा चित्र का सोझा परिवार का साथे धूमधाम से भजन-पूजन करे के बा, आरती उतारे के बा. एकरा बाद एक माला (108 बेर) विजय महामंत्र – श्रीराम जय राम जय जय राम – के जाप क के प्रसाद ग्रहण कइल जाई. गोधुलि का बाद अपना-अपना घर में आ दुआरि पर दीया जरावल जाई. अपना गाँव, मोहल्ला, बस्ती के मन्दिरो में दीया जरावे के आ हो सके त श्रीरामचरित्र के ध्वनि विस्तारक से प्रसारण करे के व्यवस्था करे के बा.


Bhojpuri में पढ़ें मलिकाइन के पाती- सतुआ के बारे में जानीं- शीतल प्रसाद, राम रस, लंका, भोजन करहु छाड़ि सब शंका - malikayin ke pati interesting facts about sattu bhojpuri omprakash ashk – News18 हिंदी\nmalikayin ke pati interesting facts about sattu bhojpuri omprakash ashk\nBhojpuri में पढ़ें मलिकाइन के पाती- सतुआ के बारे में जानीं- शीतल प्रसाद, राम रस, लंका, भोजन करहु छाड़ि सब शंका\nआज के जमाना में पिज्जा-बर्गर पर लोग के जोर बेसी हो गइल बा. पहिले सतुआ के तुरंता भोजन कहल जाव. एकर विध आ फायदा बतावल गइल बा- शीतल प्रसाद, राम रस, लंका, भोजन करहु छाड़ि सब शंका. मने सतुआ के संगे नून आ मरिचा काफी बा. एकरा के खइला से बेमारी के खतरा त कवनो रहबे ना करेला, उलटे बेमारी में कई बेर ई दवाई के काम करेला.\nपांव लागीं मलिकार ! आज पांड़े बाबा के दुआर पर सतुआ पुरान खूब भइल हा. रामचनरापुर के रमेसर एकर बखान शुरू कउवन कि सतुआ त सालो भर खाइल जाला, बाकिर गरमी में एकर सेवन रामबाण बा. सतुआ सबेरहीं खा लीं आ भर दिन पानी पीयत रहीं. गरमी से होखे वाली बेमारी नियरा आवे के नावें ना ली. अब त भंसार ओरा गइली सन, ना त पहिले घर-घर से मकई, जौ, बूंट, मटर आ केराव भुजाये खातिर जाव. घरे में जांत पर पीस के सतुआ तैयार होखे. केहू सब किसिम के सतुआ मिला के खाव त केहू एके किसिम से काम चला लेब. नियम से गांव के लोग के एक टाइम भोजन सतुआ होत रहे. ना लवना के चिंता आ ना कवनो टाइम लागेला. एही से एकरा के तुरंता भोजन कहल जाला.\nसतुआ, नून आ हरियर मरिचा से काम चल जाला. ढेर भइल त लोग घर में बनल आम आ ललका मरिचा के अंचार के संगे एक-दू टुकी पियाज ले लेला. अइसहूं कहल जाला कि गरमी में हरियर मरिचा खइला से पेट खराब ना होखे आ पियाज खइला से लूह ना लागे. सतुआ खूबे पानी सोखेला. एह से गरमी में सतुआ खइला के बाद आदमी एतना पानी पी लेला कि देह में पानी के कमी तनिको ना होखे. पुरनिया लोग एही से गरमी में रोज दुपहरिया सतुआ खाये के नियम बना दिहले रहे.\nपियाज का बारे में ई सुन के हमरो इयाद पर गउवे मलिकार. लरिकाईं में जब इसकूल मवरनिंग हो जाव त लवटे के बेरा कड़कड़ात घाम होखे. जूता-चप्पल त ओह बेरा केहू का गोड़ में रहबे ना करे, छाता के चलन भी एतना ना रहे. लूह से बचे खातिर हमार माई के मउसी सिखवले रहली. घामा में कबो निकले के होखे त कांख में पियाज दाब लीह लोगिन. एह से लूह ना लागेला. हम रोज एगो पियाज ढेरी में से निकाल के सबेरहीं से कांख में दाब लिहल करीं. लवटला के बाद ओकरा के फेंक दीं. सगरी लइका-लइकी इहे करs सन. कबो केहू भुला जाव त राह में केहू के खेत से एगो पियाज कोड़ के निकाल लेव आ कांख में दाब लेव.\nजवना बेरा सतुआ पर ई बतकही होत रहुवे, ओही बेरा मछागर वाला मामा के बेटा डागदर साहेब आ गउवन. रउरा त संजे (संजय) बाबू के जानते होखब. उहों का सतुआ के बतकही में शामिल हो गउवीम. उहां का अपना डागदरी के हिसाब से बतावे लगुवीं. उहां का कहत रहुवीं कि एह घरी परेसर आ सुगर के बेमारी महमारी अइसन बढ़ल जाता. ए दुनू बेमारी के मरीज खातिर सतुआ रामबाण होला. एकरा से देह में ना कोलेसटरोल बढ़े के खतरा रहेला आ ना देह में सुगर बढ़े के कवनो डर रहेला. एकरा छिलका में जवन रेसा होला, ऊ पेट खातिर कवनो दवाई से कम ना ह. ओह से पेट साफ रहेला आ गैस के बेमारी कबो ना होखे. सतुआ खइला के बाद पानी पीयत रहे के चाहीं. एह से कि ई खूब पानी सोखेला. गरमी में पसेना निकलेला त देह के पानी के कमी हो जाला. पानी पियावे के भी काम करेला सतुआ.\nएही पर पांड़े बाबा पुरनका जमाना के बतकही सुनावे लगुवीं. पहिले लोग के बरियात जाई त बैल गाड़ी पर दू गो चीज पहिले लदा जाई- सतुआ आ चिउरा. जब गांव के जरी बरियात पहुंची त कवनो इस्कूल भा अइसन जगहा लोग देख के रुक जाई, जहवां पानी होखे. फेर सभे सतुआ निकाली आ गमछी पर सान के हीक भर भकोस ली. फेर गमछा धो के सुखा ली. सांझ होते बरियात बेटिहा के दुआरे लाग जाई. ई काम एह से लोग करी कि पहिले बियाह गरमी के मउसम में रोपात रहनी सन. रात में बरियाती के भोजन करे में देरी होखे भा कबो-कबो अइसनो नौबत आ जाव कि कुछ लोग खाये के बाकी रहे, तबे खायक ओरा जाव. जब ई बात पता चल जाव त बेटिहा के इज्जत जोगावे खातिर बेटहा का ओर से कहा जाव कि सभे खा लिहले बा. एह से परेसान भइला के दरकार नइखे. एने सतुआ सना जाव आ लोग खा के पेट भर लेव. बेटिहा का घर से जलपान आवे में देरी होखे त चिउरा फांक के लोग जलपान क लेत रहे.\nएही पर लुधियाना से करोना में पर साल घरे लवटल गजाधर कहे लगुवन कि सतुआ खाली अपने इहां ले अब नइखे रह गइल. लुधियाना में उनका भेंटा जात रहल हा. सबेरे डिउटी पर जाये के पहिले ऊ सतुआ घोर के दू गिलास पी लेत रहले. अब पाकिट में किसिम-किसिम के चालानी सतुआ आ गइल बा. एगो सतुआ के बारे में डागदरो बबुआ बतावत रहुवीं. पटना में बूंट के कवनो अइसन सतुआ अब बिकाये लागल बा, जवना में नून आ नेमू मिलल रहता. खाली ओकरा में पानी डालीं, घोरीं आ पी लीं. गांव में सतुआ पहिले गरीब के भोजन कहात रहे, बाकिर अब त बड़-बड़ घर ले ई ढूक गइल बा. केहू डागदर के कहला पर सातुआ खात-पीयत बा त केहू एकर गुन पढ़-सुन के खाये लागल बा.\nआन्हीं-पानी आ बजर परला से ढेरे नोकसान हो गइल बा\nजानतानी मलिकार, दू दिन आन्हीं-पानी आ बजर अइसन तूफान मचवलस हा कि मोटीमोटी चार दरजन लोग के जान ले लिहलस. एके दिने त 33 आदमी मर गइले. केतने घर उड़िया गइली सन. सरकार मुअलका लोग के मोहावजा त दिहले बीया, बाकिर ओह से का होखे के बा. घर के आदमी त चल गइल. बिजली त अइसन कड़के मलिकार कि बुझाव कि आसमान टूट के धरती पर आ जाई. रउरा बतवले रहनी कि जब आन्हीं-पानी आवे त घर से बाहर ना जाये के चाहीं. एह से कि बजर परला के खतरा रहेला. हम त तबे से एतना डेराइल रहीले कि बिजली तनिको चमकल भा कड़कल त घर में से आंगना ले ना निकली ले. पांड़े बाबा बतावत रहुवीं कि बेसी लोग बजर परला से मरल बा.\nFIRST PUBLISHED : May 23, 2022, 17:07 IST